hotchpotch/miracl-hf-unified huggingface dataset:
ชุดใหม่ของพระราชา
ฉลองพระองค์ชุดใหม่ของพระราชา (; ) เป็นนิทานเรื่องสั้นของฮันส์ คริสเตียน แอนเดอร์เซน ตีพิมพ์ครั้งแรกเมื่อ ค.ศ. 1837 เป็นภาษาเดนมาร์กในหนังสือรวมเรื่องสั้น 9 ตอน ชื่อ "Eventyr, fortalte for Børn. Første Samling. Tredie Hefte." (Fairy Tales Told for Children. First Collection.)
ในเรื่องนี้ ฮันส์ คริสเตียน แอนเดอร์เซนต้องการเน้นถึงคนที่ชอบหลอกลวงผู้คนไปเรื่อย ๆ โดยคิดว่าตนเองนั้นฉลาดหลักแหลมกว่าคนอื่น แต่สิ่งที่พวกเขาได้ผูกเป็นเรื่องราวขึ้นเพื่อหลอกลวงคนอื่นนั้น ไม่สามารถหลอกลวงเด็กไร้เดียงสา ที่พบเห็นอะไรก็จะพูดออกไปอย่างที่คิดได้ด้วยจิตใจบริสุทธิ์ ได้
เรื่อง ฉลองพระองค์ชุดใหม่ของพระราชา เคยถูกนำไปสร้างภาพยนตร์หลายครั้ง ฉบับที่มีชื่อเสียงคือ ฉบับภาพยนตร์แอนิเมชั่นของดิสนีย์ ในปี 2000 ในชื่อ "The Emperor's New Groove" (ชื่อไทย จักรพรรดิกลายพันธุ์ อัศจรรย์พันธุ์ต๊อง) และภาคต่อในปี 2005 "Kronk's New Groove"
เด็กหญิงขายไม้ขีดไฟ
เด็กหญิงขายไม้ขีดไฟ (; ) เป็นนิทานเรื่องสั้นของฮันส์ คริสเตียน แอนเดอร์เซน ตีพิมพ์ครั้งแรกเมื่อ ค.ศ. 1845 เป็นภาษาเดนมาร์ก ในหนังสือชื่อ "Dansk Folkekalender for 1846" ดัดแปลงมาจากผลงานภาพพิมพ์ของ Johan Thomas Lundbye ในปี 1843 และนิทานเรื่อง Die Sterntaler ของพี่น้องตระกูลกริมม์
เนื้อเรื่องกล่าวถึงเด็กหญิงคนหนึ่งที่ถูกพ่อเลี้ยงบังคับให้เดินขายไม้ขีดไฟ ท่ามกลางความหนาวเย็นในคืนวันส่งท้ายปีเก่า เด็กหญิงกำลังจะทุกข์ทรมานเนื่องจากความหิวและความหนาวเย็น เธอจึงจุดไม้ขีดไฟเพื่อให้ความอบอุ่นกับร่างกาย เมื่อเธอจุดไม้ขีดไฟแต่ละก้าน เธอก็ได้ระลึกถึงความสุขที่เคยมี ความรักที่เคยได้รับจากคุณยายที่เสียชีวิตไปแล้ว ในเช้าวันปีใหม่ ชาวเมืองที่เดินผ่านมาได้พบกับร่างไร้ชีวิตของเด็กหญิง กับก้านไม้ขีดไฟที่ถูกจุดแล้วอยู่รอบตัวเธอ
ปทิตตา อัธยาตมวิทยา
ปทิตตา อัธยาตมวิทยา เป็นพิธีกรและนักแสดง ซึ่งเป็นที่รู้จักจากการแสดงภาพยนตร์ ปาย อิน เลิฟ สำเร็จการศึกษาจาก มหาวิทยาลัยเทคโนโลยีราชมงคลธัญบุรี คณะเทคโนโลยีสื่อสารมวลชน สาขาการโทรทัศน์และวิทยุกระจายเสียง ปัจจุบันกำลังศึกษาอยู่ที่ มหาวิทยาลัยรามคำแหง คณะมนุษย์ศาสตร์ ผลงานล่าสุด Brand Ambassador 1 ใน 7 ผู้นำสถิติรายการ The One รวมไทยใจเดียวกัน
ปทิตตา อัธยาตมวิทยา ชื่อเล่น นิว เกิดวันอังคารที่ 26 สิงหาคม พ.ศ. 2529 เป็นลูกสาวคนโตของครอบครัว มีน้องชาย 1 คน
เริ่มเข้าสู่วงการบันเทิง ภายหลังจากการประกวด Dutchie Boy And Girl 2008 โดยการผ่านเข้าสู่รอบ 16 คนสุดท้าย
แล้วได้เซ็นสัญญาในสังกัดดัชชี่ฯ หลังจากนั้น ก็มีงานต่างๆ เข้ามา เช่น เล่น MV เป็นพิธีกร แต่ที่ทุกคนพอจำได้ก็คือ เป็นนางเอกภาพยนตร์ ปาย อินเลิฟ คู่กับแบงค์ ปวริศ มงคลพิศิฐ
ยูกิโอะ วาดามิเนะ
ยูกิโอะ วาดามิเนะ (Yukio Wadamine) นักมวยสากลชาวญี่ปุ่น เกิดเมื่อ 29 เมษายน พ.ศ. 2524 ที่เมืองฟุกุโอกะ ประเทศญี่ปุ่น สถิติการชก 31 ครั้ง ชนะ 25 (น็อค 19) เสมอ 1 แพ้ 4
โรงเรียนคลองขลุงราษฎร์รังสรรค์
โรงเรียนคลองขลุงราษฎร์รังสรรค์ เป็นโรงเรียนมัธยมศึกษาแบบสหศึกษาขนาดกลาง สังกัดสำนักงานเขตพื้นที่การศึกษามัธยมศึกษาเขต 41 ก่อตั้งในปี พ.ศ. 2514
640 หมู่ที่ 2 ถนนพหลโยธิน ตำบลคลองขลุง อำเภอคลองขลุง จังหวัดกำแพงเพชร 62120โรงเรียนคลองขลุงราษฎร์รังสรรค์ ได้รับอนุมัติจัดตั้งเมื่อวันที่ 14 เมษายน พ.ศ. 2514 ตั้งอยู่เลขที่ 640 หมู่ที่ 2 ตำบลคลองขลุง อำเภอคลองขลุง จังหวัดกำแพงเพชร บนเนื้อที่ 44 ไร่ 3 งาน 35 ตารางวา พื้นที่เดิมเป็นที่ราบลุ่ม ด้านทิศเหนือติดกับคลองวังหิน ด้านทิศตะวันตกติดกับถนนพหลโยธิน การจัดหาพื้นที่สร้างโรงเรียนนั้น นายโกศินทร์ จารุวัฒน์ ศึกษาธิการอำเภอคลองลุง ร่วมกับ นายเฉลิมชัย เจียรนัยกุลวานิช และประชาชนอำเภอคลองขลุง ร่วมกันบริจาคซื้อที่ดินมอบให้กรมสามัญศึกษา
ในปี พ.ศ. 2515 กรมสามัญศึกษาได้จัดสรรงบประมาณในการก่อสร้างอาคารเรียน 216 จำนวน 4 ห้องเรียน บ้านพักครู 3 หลัง ห้องน้ำ 1 หลัง
ปีการศึกษาแรกรับนักเรียน 2 ห้อง เรียน จำนวน 90 คน ครู-อาจารย์ จำนวน 3 คน เปิดสอนระดับมัธยมศึกษาตอนต้น และในปีการศึกษา 2522 ได้รับอนุมัติให้เปิดสอนในระดับมัธยมศึกษาตอนปลายอาคาร 1 [อาคาร 2 ชั้น]
อาคาร 2 [อาคาร 2 ชั้น]
อาคาร 3 [อาคาร 3 ชั้น]
โรงฝึกงาน 1
โรงฝึกงาน 2
โรงฝึกงาน 3
ซัม บูร์ดัม
ซัม บูร์ดัม () หรือ ซามูเว็ล บูร์ดัม () เป็นนักมวยสากลชาวอินโดนีเซีย เกิดเมื่อ 13 ธันวาคม พ.ศ. 2527 ที่โซรง จังหวัดปาปัว ประเทศอินโดนีเซีย สถิติการชก 22 ครั้ง ชนะ 13 (น็อก 4) เสมอ 2 แพ้ 7
บูร์ดัมขึ้นชกมวยสากลครั้งแรกเมื่อ 19 สิงหาคม พ.ศ. 2547 ชนะคะแนนโยโนที่อินโดนีเซีย จากนั้นก็ขึ้นชกชนะเป็นส่วนใหญ่ในประเทศอินโดนีเซีย จน พ.ศ. 2550 จึงเดินทางไปชกนอกรอบที่ฟิลิปปินส์ แต่ก็เป็นฝ่ายแพ้คะแนนไรอัน มาลีเตก ต่อมา ได้มาชิงแชมป์พาบา รุ่นฟลายเวตที่ประเทศไทยเมื่อ 15 เมษายน พ.ศ. 2551 ปรากฏว่าเป็นฝ่ายแพ้น็อกรัตนพล ส.วรพิน ในยกที่ 3 จากนั้นขึ้นชกอีก 3 ครั้ง ก็ไม่ได้ขึ้นชกมวยอีก โดยขึ้นชกครั้งสุดท้ายเมื่อ 6 เมษายน พ.ศ. 2552 แพ้คะแนนอานิซ เจอุนฟิน ที่อินโดนีเซีย
แอนดี้ โบการ์ด
แอนดี้ โบการ์ด (; ) เป็นตัวละครจากเกมต่อสู้ "ตำนานหมาป่ากระหายเลือด" รวมทั้ง "เดอะคิงออฟไฟท์เตอร์ส" เขามีพี่ชายชื่อ เทอร์รี่ โบการ์ด และมีเพื่อนที่เป็นนักมวยไทยชื่อ โจ ฮิกาชิ ซึ่งเป็นสมาชิกทีมเดียวกัน นอกจากนี้ แอนดี้ยังมีแฟนสาวชื่อ ไม ชิรานุอิ ซึ่งเป็นบุตรสาวของเจ้าสำนักวิชานินจาตระกูลชิรานุอิด้วยเช่นกัน
แอนดี้ โบการ์ด เป็นบุตรบุญธรรมของเจฟ โบการ์ด และเป็นน้องชายของเทอร์รี่ โบการ์ด เมื่อบิดาของพวกเขาเสียชีวิตลงด้วยฝีมือของกีส โฮเวิร์ด แอนดี้จึงตัดสินใจฝึกฝีมือการต่อสู้ของเขาให้มีความสมบูรณ์ยิ่งขึ้นโดยแยกทางจากพี่ชายของเขาเพื่อฝึกฝนวิชาที่ประเทศญี่ปุ่น ช่วงระหว่างนี้ เขาได้รับการสอนวิชารูปแบบชิรานุอิ และศิลปะการต่อสู้มือเปล่าซึ่งมีชื่อว่าโคปโปเคนจากฮันโซ ชิรานุอิ
หนึ่งทศวรรษภายหลังจากการเสียชีวิตของเจฟ เขากับเทอร์รี่ โบการ์ด ผู้เป็นพี่ชายได้มุ่งหน้าสู่เซ้าท์ทาวน์ และได้พบกับโจ ฮิกาชิ พร้อมทั้งทราบข่าวการแข่งขันเดอะคิงออฟไฟท์เตอร์สซึ่งมีกีส โฮเวิร์ด เป็นเจ้าภาพ เขากับพี่ชายพยายามที่จะล้างแค้นให้กับพ่อของเขา เมื่อเทอร์รี่กำจัดกีสลงได้แล้ว แอนดี้ก็รู้สึกว่าเขาต้องเดินทางกลับสู่ประเทศญี่ปุ่นเพื่อฝึกฝนพัฒนาฝีมือของเขาต่อไป
ภายหลังจากการแข่งขันเดอะคิงออฟไฟท์เตอร์สครั้งแรกสิ้นสุดลง การแข่งขันครั้งใหม่ก็ได้เริ่มขึ้น โดยคราวนี้วูล์ฟกัง คราวเซอร์ เป็นเจ้าภาพจัดการแข่งขัน แอนดี้คิดว่าการแข่งขันครั้งนี้อาจเป็นไปอย่างยากลำบาก 
เมื่อได้มีประกาศการจัดการแข่งขันเดอะคิงออฟไฟท์เตอร์ส '94 แอนดี้ได้เข้าร่วมทีมเดียวกันกับเทอร์รี่ และโจ นับแต่นั้นเป็นต้นมา เขาตกลงใจที่จะติดตามพี่ชายของเขาไปทุกคราวในการแข่งขันเดอะคิงออฟไฟท์เตอร์สครั้งต่อมา แต่ดูเหมือนว่าเขาจะไม่เต็มใจเข้าร่วมแข่งเมื่อเวลาผ่านไป เมื่อมีการกดดันเลือกเฉพาะโจ กับไมเข้าร่วมทีมเป็นหลัก ในขณะที่กติกาใหม่ใน KOF '99 อนุญาตให้มีสมาชิกในทีมสี่ราย โดยไม ชิรานุอิ เข้าร่วมทีมใน KOF'99 และบลู แมรี่ เข้าร่วมทีมใน KOF 2000
โรงไฟฟ้าพลังความร้อนหงสา
โรงไฟฟ้าพลังความร้อนหงสา เป็นโรงงานผลิตกระแสไฟฟ้าโดยใช้ถ่านหินลิกไนต์เป็นเชื้อเพลิงหลัก ตั้งอยู่ที่เมืองหงสา แขวงไชยบุรี ประเทศลาว มีขนาดกำลังการผลิตติดตั้งประมาณ 1,878 เมกะวัตต์ โดยจะผลิตไฟฟ้าเพื่อขายให้แก่การไฟฟ้าฝ่ายผลิตแห่งประเทศไทยเป็นหลัก โดยมีการลงทุนการก่อสร้างโรงไฟฟ้า 3,700 ล้านดอลลาร์
หุ้นส่วนลงทุนในโครงการคือ บมจ.ผลิตไฟฟ้าราชบุรีโฮลดิ้ง (ร้อยละ 40), บริษัท บ้านปู เพาเวอร์ จำกัด (ร้อยละ 40) และบริษัท Lao Holding State Enterprise (ร้อยละ 20)
โรงเรียนทอสี
โรงเรียนทอสีเริ่มก่อตั้งจากระดับอนุบาลตั้งแต่ปี พ.ศ. ๒๕๓๓ โดยคุณบุบผาสวัสดิ์ รัชชตาตะนันท์ (ครูอ้อน) ครูใหญ่ผู้ก่อตั้งโรงเรียนทอสี ซึ่งมีแนวคิดการจัดการศึกษาเดิมเน้นการเตรียมความพร้อมของเด็ก ให้เด็กได้เรียนรู้อย่างสนุกและมีความสุข เป็นการเรียนรู้ผ่านการปฏิบัติ ความรู้ทางวิชาการไม่ได้เป็นเป้าหมายสำคัญที่สุข
ต่อมาได้รับแรงสันบสนุนจากคุณอนินทิตา โปษะกฤษณะ,หม่อมหลวงผกามาลย์ เกษมศรี
และทีมงาน ทำให้โรงเรียนประถมถือกำเนิดขึ้น และได้ประกาศตัวอย่างชัดเจนว่าเป็น โรงเรียนวิถีพุทธ การทำโรงเรียนประถมนี้ก็เพื่อสานต่อรากฐานที่ดีงามให้เด็ก ได้รับการศึกษาที่สามารถพัฒนาตนเป็นมนุษยืที่สมบูรณ์อย่างแท้จริง
นอกจากนี้ยังได้รับเมตตาจิตจากพระอาจารย์ชยสาโร ภิกขุ ให้คำแนะนำให้การร่างหลักสูตรและแนวทางการพัฒนาโรงเรียนตามแนวพุทธศาสนา รวมทั้งเมตตาตั้งปรัญชาโรงเรียนให้อีกด้วย
โส ก โรหิ ทีปมตฺตโน ขิปฺปํ วายม ปณฑิโต ภว สร้างที่พึ่งแห่งตน เร่งฝึกฝนตนเป็นบัณฑิต
โรงเรียนวิถีพุทธ ที่เด็ก ครู และผู้ปกครอง
มีความเป็นนักศึกษาตลอดชีวิตทั้งวิชาการ วิชาชีพ และวิชาชีวิต
เพื่อให้เป็นที่พึ่งของตนเอง พร้อมสร้างประโยชน์สุขต่อส่วนรวม
ทุกคนสามารถเรียนรู้ พัฒนา และสร้างประโยชน์ได้
จีลี่ ออโตโมบิล
จีลี่ ออโตโมบิล (; ) เป็นบริษัทผู้ผลิตรถยนต์สัญชาติจีน ก่อตั้งขึ้นในปี ค.ศ. 1986 ที่เมืองไทโจว มณฑลเจ้อเจียง เดิมเป็นบริษัทผู้ผลิตตู้เย็น ก่อนจะเปลี่ยนมาเป็นผู้ผลิตอุปกรณ์ประดับยนต์ ชิ้นส่วนรถยนต์ และรถจักรยานยนต์ และเริ่มประกอบรถยนต์จำหน่ายตั้งแต่ปี ค.ศ. 1998 และผลิตเป็นสินค้าส่งออกตั้งแต่ปี ค.ศ. 2003 ปัจจุบันจีลี่เป็นผู้ผลิตรถยนต์รายใหญ่ที่สุดของประเทศจีน มีสำนักงานใหญ่อยู่ที่เมืองหางโจว มณฑลเจ้อเจียง
ในปี ค.ศ. 2009 จีลี่ ออโตโมบิล ได้ประกาศการเข้าซื้อกิจการรถยนต์วอลโว่ จากฟอร์ดมอเตอร์ ด้วยมูลค่า 1.8 พันล้านดอลลาร์สหรัฐ  ก่อนหน้านี้ จีลี่ได้เคยพยายามเจรจาซื้อกิจการรถยนต์โอเปิล และซ้าบ มาแล้ว
แอช คริมสัน
แอช คริมสัน (; ) เป็นหนึ่งในตัวละครจากเกม "เดอะคิงออฟไฟท์เตอร์ส" ซึ่งปรากฏตัวครั้งแรกใน "เดอะคิงออฟไฟท์เตอร์ส 2003" โดยที่การปรากฏตัวครั้งนี้เป็นหัวหน้าทีมตัวเอก ซึ่งคอนเซ็ปต์ของแอชเป็นคอนเซ็ปต์ตัวเอกที่ชั่วร้าย แอชมีความสามารถในการใช้เปลวเพลิงสีเขียวในการต่อสู้
แอชเข้าร่วมการแข่งขันเดอะคิงออฟไฟท์เตอร์สเพื่อจุดประสงค์บางอย่าง ในภาค KOF2003 แอชได้ขโมยพลังของ"จิสุรุ คากุระ"ที่เป็นหนึ่งในไตรเทพศาสตราเพื่อจุดประสงค์ลึกลับของตนและยังได้ชิงพลังของ"อิโอริ ยางามิ"ในภาค KOFXI โดยที่เป้าหมายสุดท้ายของแอชอยู่"เคียว คุซานางิ"
ในอดีตแอชอาศัยอยู่กับเอลิซาเบธในฝรั่งเศส ต่อมาเขาแยกตัวออกจากการดูแลของเธอและออกจากบ้านไป แล้วเข้าร่วมการแข่งขัน KOF 2003 ร่วมกับตั้ว หลง และเสิน อู่ ก่อนที่เพื่อนร่วมทีมของเขาได้แยกทางเพื่อแก้ปัญหาความพยาบาทที่มีมาอย่างยาวนาน แอชไปยังสถานที่ผนึกโอโรจิซึ่งในขณะนั้นเคียว จิสุรุและอิโอริกำลังตรวจสอบผนึกของโอโรจิอยู่ ทันใดนั้นแอชได้เข้ามาลอบทำร้ายจิสุรุและขโมยพลังของเธอไป(กระจกยาตะ) แอชได้ยั่วยุว่าอิโอริจะเป็นเป้าหมายต่อไปจากนั้นก็หนีไป
แอชเข้าร่วมการแข่งขันครั้งต่อมา(KOFXI) โดยร่วมทีมเดียวกันกับเสินและออสวอลด์ ภายหลังเหตุการณ์การแข่งขันในครั้งนั้น แอชได้พบว่าเสินคือเป้าหมายของออสวอลด์ ออสวอลด์ได้ทำสัญญาในการลอบสังหารจากกลุ่มลึกลับ จากนั้นแอชก็ออกจากทีมไปให้ทั้งออสวอลด์และเสินปะทะกัน ในขณะที่แอชกำลังระรื่นอยู่นั้น สัมผัสแห่งโอโรจิมีความแรงกล้ามากขึ้น อิโอริก็อยู่ในสภาพคลุ้มคลั่งด้วยเลือดแห่งโอโรจิและทำร้ายเคียวกับชินโก แอชฉวยโอกาสนั้นขโมยพลังของอิโอริ(หยกเขี้ยวยาสะคานิ) ก่อนที่แอชจะไปจากบริเวณนั้นทีมของเอลิซาเบธก็ได้ปรากฏตัวออกมา เธอได้กล่าวว่าแอชนั้นได้ละทิ้ง"ภารกิจของพวกเขา"และก็สู้เพื่อตัวเองอีกแล้ว แอชได้แสดงพลังใหม่ของตัวเองนั่นก็คือเปลวไฟสีม่วงเป็นการขู่และก็หายตัวไปจากบริเวณนั้นโดยใช้พลังจากกระจกยาตะ แอชได้ประกาศออกไปว่าเป้าหมายต่อไปของเค้าก็คือ เคียว คุซานางิ
ก่อนการแข่งขัน KOFXIII แอชได้เข้าร่วมกลุ่มกับ"กลุ่มคนจากดินแดนลึกลับ"และได้ทำงานให้กับหัวหน้ากลุ่ม การที่แอชมีไตรเทพศาสตรา 2 อย่าง เขาสามารถคืนชีพโอโรจิเพื่อไซกิได้ ในความเป็นจริงนั้นแอชไม่เห็นด้วยกับการตัดสินใจของไซกิและการจงรักภักดีแบบปลอมๆในกลุ่มเพื่อที่จะให้ไซกิวางใจ ในช่วงท้ายของการแข่งขัน แอชรอให้ไซกิเผลอเพื่อที่จะดึงวิญญาณของไซกิมารวมกับพลังของไตรเทพศาสตรา 2 อย่างที่ตนขโมยมา แอชคิดว่าพลังของไตรเทพศาสตราทั้ง 2 อย่างนั้นเพียงพอที่จะสะกดวิญญาณของไซกิได้ แต่ไซกิก็สามารถหลุดจากการควบคุมของแอชและก็ได้ยึดร่างของแอชซะเอง เมื่อไซกิอ่อนแอลง แอชก็สามารถควบคุมร่างกายตัวเองได้และวิญญาณของไซกิก็ได้ออกจากร่างของแอชไป ด้วยเหตุนี้ไซกิจึงต่อรองแอชเพื่อที่จะมีชีวิตใหม่ในร่างของแอชโดยการรวมร่างเป็นหนึ่งเดียว แต่แอชที่ไม่ชอบไซกิมาตั้งแต่แรก จึงได้ปิดประตูมิติเพื่อที่จะให้ไซกินั้นถูกดึงกลับไปยังมิติของตน แอชได้พูดคุยกับเอลิซาเบธก่อนที่เขาจะอันตรธานไปโดยเหลือทิ้งไว้เพียงไตรเทพศาสตราที่ตนขโมยมากลับคืนไปให้อิโอริและจิสุรุ
โฮะกุโตะเซ
โฮะกุโตะเซ ( "Hokutosei") เป็นรถนอนบลูเทรนด่วนพิเศษที่ให้บริการโดย JR ตะวันออก และ JR ฮกไกโด 
บลูเทรนโฮะกุโตะเซเป็นบลูเทรนขบวนสุดท้ายที่เปิดบริการ โดยหลังจากบลูเทรนโฮะกุโตะเซเปิดให้บริการพร้อมกับบลูเทรนยูเมะคัง (ลำดับที่ 25 และ 26 ตามลำดับ) ก็ไม่มีบลูเทรนเปิดให้บริการอีกเลย
การจัดรถโบกี้ในขบวนโฮะกุโตะเซประกอบด้วยชุดรถนอนรุ่น 24 ของ JR Eastใและ JR ฮอกไกโดโดยปกติประกอบด้วยรถนอนรุ่น 24 12 คันรวมทั้งรถเครื่องกำเนิดไฟฟ้า KaNi24 หัวรถจักรช่วงแรกวิ่งระหว่าง Ueno และอาโอโมริโดยปัจจุบันใช้รถจักรไฟฟ้า EF510 รุ่น 500 ของ JR East แทนรถจักรไฟฟ้า EF81 dual - voltageของ JR East ที่เก่าแล้ว และช่วงระหว่างโอโมริและฮะโกะดะเตะใช้รถจักรไฟฟ้า AC ED79 ของJR ฮอกไกโดและโดยช่วงระหว่างฮะโกะดะเตะและซัปโปโรใช้หัวรถจักรดีเซล DD51 2หัวของ JR ฮอกไกโด^ จุดกลับรถไฟ
สถานีรถไฟบ้านตาเนิน
ที่หยุดรถไฟบ้านตาเนิน ตั้งอยู่ใน ตำบลตาเนิน อำเภอเนินสง่า จังหวัดชัยภูมิ เป็นที่หยุดรถของทางรถไฟสายตะวันออกเฉียงเหนือ ( สายแก่งคอย - บัวใหญ่ )
เอเชียนเกมส์ฤดูหนาว 2011
การแข่งขันกีฬาเอเชียนเกมส์ฤดูหนาว 2011 เป็นมหกรรมกีฬาเอเชียนเกมส์ฤดูหนาว ครั้งที่ 7 จัดขึ้นที่เมืองอัสตานา/อัลมาตี ประเทศคาซัคสถาน การแข่งขันครั้งนี้เป็นการจัดการแข่งขันเอเชียนเกมส์ฤดูหนาวครั้งที่ 1 ของประเทศคาซัคสถาน จัดขึ้นใน พ.ศ. 2554
รายชื่อผลงานของวงนิวส์
บทความนี้เป็นบทความที่รวมรายชื่อผลงานอัลบั้ม ซิงเกิล และอื่นๆ ของวง นิวส์
สำหรับซิงเกิ้ล 恋を知らない君へ (Koi o shiranai kimi e) นั้น ถือเป็นซิงเกิลลำดับ 20 ที่นิวส์ครองอันดับ 1 ติดต่อกันมาตั้งแต่เดบิวต์ เป็นศิลปินกลุ่มที่สามรองจาก Kinki Kids (37 ซิงเกิล) และ คัตตุน (26 ซิงเกิล) ที่ได้อันดับ 1 ยาวนานเช่นนี้
และซิงเกิ้ล EMMA เป็นซิงเกิ้ลลำดับที่ 21 ที่ได้อันดับ 1 อยู่อันดับ 3 ตลอดกาลรองจาก Kinki Kids (37 ซิงเกิล) และ คัตตุน (26 ซิงเกิ้ล) นอกจากนี้ ซิงเกิ้ล EMMA ยังได้อันดับ 1 ประจำสัปดาห์ใน Billboard Japan อีกด้วย
สมเด็จพระราชินีตาจญ์ อัล-โมลูก
สมเด็จพระราชินีตาจญ์ อัล-โมลูก อัยรุมลู (เปอร์เซีย:تاج‌الملوک, พระราชสมภพ 17 มีนาคม ค.ศ. 1896 ณ บากู จักรวรรดิรัสเซีย - สวรรคต 10 มีนาคม ค.ศ. 1982 ณ อะคาปุลโก ประเทศเม็กซิโก) พระองค์เป็นพระมเหสีพระองค์ที่สองในพระเจ้าชาห์ เรซา ปาห์ลาวี ผู้ก่อตั้งราชวงศ์ปาห์ลาวี และครองราชย์ในช่วงปี ค.ศ. 1925-1941
สมเด็จพระราชินีตาจญ์ อัล-โมลูก พระมเหสีพระองค์ที่สองในพระเจ้าชาห์ เรซา ปาห์ลาวี เสด็จพระราชสมภพเมื่อวันที่ 17 มีนาคม ค.ศ. 1896 ณ กรุงเตหะราน ประเทศอิหร่าน มีพระนามเดิมว่า นิมตาจ คานุม เป็นธิดาของนายทัดเฟล โมลูก อัยรุมลู โดยนามสกุลอัยรุมลูซึ่งเป็นนามสกุลเดิมของพระองค์สามารถสะกดเป็น "Ayrumlu, Eyrumlu" และ "Ayromloo" และตระกูลนี้เป็นตระกูลของชาวอิหร่านเชื้อสายอาเซอร์ไบจาน พระองค์จึงสืบเชื้อสายชาวอาเซอรีด้วย ภายหลังจากการเสกสมรสกับพระเจ้าชาห์ เรซา ปาห์ลาวี พระภัสดา พระองค์จึงเปลี่ยนพระนามใหม่ซึ่งมีความหมายว่า มงกุฎของราชันย์ (Crown of the King)
พระองค์เป็นพระราชินีอิหร่านพระองค์แรกที่ออกมาปรากฏตัวแก่สายตาของเหล่าพสกนิกร รวมไปถึงการปฏิบัติพระราชกรณียกิจต่อประชาชนภายนอก และพระองค์ยังมีบทบาทสำคัญในเรื่องของการยกเลิกการใช้ผ้าคลุมศีรษะของสตรีมุสลิม (ฮิญาบ) ในช่วงตลอดรัชกาลของพระภัสดาของพระองค์ ในช่วงฤดูหนาวปี ค.ศ. 1934 พระเจ้าชาห์ เรซา ปาห์ลาวีทรงต้องการแสดงให้เห็นการแต่งกายของสมเด็จพระราชินี และพระราชธิดาทั้งสองพระองค์ ในงานพระราชทานปริญญาบัตรวิทยาลัยครูเตหะราน โดยแต่งกายในฉลองพระองค์อย่างชาวยุโรปโดยปราศจากผ้าคลุมศีรษะ และถือเป็นครั้งแรกที่สมเด็จพระราชินีแห่งอิหร่านเปิดเผยพระองค์เองสู่สายตาประชาชน ภายหลังพระเจ้าชาห์ได้นำพระฉายาลักษณ์สมเด็จพระราชินี และพระราชธิดาลงข่าวโดยปราศจากผ้าคลุมศีรษะ ตั้งแต่นั้นเป็นต้นมาการใช้ผ้าคลุมศีรษะจึงได้ถูกยกเลิกอย่างเป็นทางการ และต่อมาภายหลังพระสวามีของพระองค์ พระเจ้าชาห์ เรซา ปาห์ลาวี ได้สละราชสมบัติในปี ค.ศ. 1941 พระโอรสของพระองค์จึงได้ครองราชย์สมบัติต่อในนาม ชาห์โมฮัมหมัด เรซา ปาห์ลาวี
สมเด็จพระราชินีตาจญ์ อัล-โมลูก และพระเจ้าชาห์ เรซา ปาห์ลาวี ทรงมีมีพระราชโอรส-ธิดาร่วมกัน 4 พระองค์ โดยเป็นพระราชโอรส 2 พระองค์ และพระราชธิดาอีก 2 พระองค์ อันได้แก่
สมเด็จพระราชินีตาจญ์ อัล-โมลูก เสด็จสวรรคตเมื่อวันที่ 10 มีนาคม ค.ศ. 1982 เมืองอะคาปุลโก ประเทศเม็กซิโก ด้วยพระอาการโรคมะเร็งเม็ดเลือดขาว (ลูคีเมีย) โดยพระองค์เสด็จสวรรคตก่อนการครอบรอบวันเสด็จพระราชสมภพปีที่ 86 พรรษาของพระองค์เพียง 7 วัน สิริพระชนมายุได้ 85 พรรษา
ปลาสเตอร์เจียนไซบีเรีย
ปลาสเตอร์เจียนไซบีเรีย (อังกฤษ: Siberian sturgeon) ปลาน้ำจืดชนิดหนึ่ง มีชื่อวิทยาศาสตร์ว่า "Acipenser baerii" ในวงศ์ Acipenseridae มีรูปร่างเหมือนปลาสเตอร์เจียนทั่วไป มีจะงอยปากขาว มีหนวด 4 เส้น ที่หน้าปากด้านหลังมีสีน้ำตาลเทาจนถึงดำ สีท้องมีสีขาวจนถึงเหลือง พบในแม่น้ำสายใหญ่ ๆ ในลุ่มแม่น้ำของไซบีเรีย ในรัสเซีย, คาซัคสถาน และจีน
ขนาดโตเต็มที่ประมาณ 200 เซนติเมตร น้ำหนักกว่า 100 กิโลกรัม สามารถมีอายุยืนได้ถึง 60 ปี
มีชนิดย่อยทั้งหมด 2 ชนิด คือ "A. b. baicalensis" พบในทะเลสาบไบคาล (มีอีกชื่อเรียกหนึ่งว่า สเตอร์เจียนไบคาล) และ "A. b. stenorrhynchus"
ปลาสเตอร์เจียนไซบีเรีย นับเป็นปลาสเตอร์เจียนชนิดหนึ่งที่เป็นที่นิยมจับเพื่อการพาณิชย์เพื่อการบริโภคมาก โดยนิยมรับประทาน ไข่ปลาคาเวียร์ และนำไข่ปลาคาเวียร์นี้ไปทำเป็นเครื่องสำอาง สำหรับในประเทศไทย ปลาสเตอร์เจียนชนิดนี้มีการทดลองเลี้ยงในโครงการบ้านเล็กในป่าใหญ่ดอยคำ อันเป็นโครงการในพระราชดำริของพระบาทสมเด็จพระเจ้าอยู่หัว ที่อำเภอเวียงแหง ที่หน่วยวิจัยประมงบนพื้นที่สูงดอยอินทนนท์ อำเภอจอมทอง และศูนย์วิจัยและพัฒนาประมงน้ำจืดเชียงใหม่ อำเภอสันทราย จังหวัดเชียงใหม่ ซึ่งผลการทดลองเป็นไปได้อย่างดี
โดยทำการเพาะฟักจากไข่ปลาที่นำเข้ามาจากรัสเซีย เริ่มตั้งแต่ปี พ.ศ. 2548 พบว่ามีอัตรารอดสูงถึงร้อยละ 90 เพราะเป็นสถานที่ ๆ มีอากาศหนาวเย็น โดยปลาจะเติบโตได้ดีในอุณหภูมิไม่เกิน 20 องศาเซลเซียส และพบว่าปลาที่จะให้ไข่ ต้องมีความสมบูรณ์และเติบโตจนกระทั่งอายุได้ 10 ปี โดยจะให้ไข่เพียงร้อยละ 15 ของน้ำหนักตัว มีระยะเวลาห่างของการให้ไข่แต่ละครั้ง 2 ปี
การแปล
การแปล เป็นการถ่ายทอดความหมายของข้อความในภาษาหนึ่ง ๆ ที่ใช้สื่อสาร ไปเป็นอีกภาษาหนึ่ง โดยข้อความที่ถ่ายทอดเป็นภาษาอื่นแล้วจะมีใจความเหมือนกับข้อความในภาษาต้นฉบับ ผู้ทำหน้าที่แปลภาษา เรียกว่า นักแปล ส่วนผู้แปลภาษาโดยการฟังภาษาหนึ่ง แล้วแปลเป็นคำพูดอีกภาษาหนึ่งในทันที เรียกว่า ล่าม
การแปลภาษานั้นประกอบด้วยการแปลด้วยโปรแกรมคอมพิวเตอร์หรือผ่านทาง เว็บไซต์ เช่น บริการแปลภาษาที่ยอดนิยมอย่าง กูเกิลแปลภาษา และการโดยบุคคลหรือที่เรียกว่า นักแปล อย่างไรก็ตามแม้ว่าจะมี เว็บไซต์ บริการแปลภาษาที่ยอดนิยมอย่าง กูเกิลแปลภาษา Bing Translator แต่อย่างไรก็ตามการแปลด้วยเครื่องมือเหล่านี้ยังมีข้อจำกัดเมื่อเปรียบเทียบกับการแปลโดย นักแปล
ปิงปิง เตปูรา
ปิงปิง เตปูรา (Pingping Tepura) หรือ คริสโตเฟอร์ เตปูรา นักมวยสากลชาวฟิลิปปินส์ เกิดเมื่อ 17 พฤศจิกายน พ.ศ. 2526 ที่เมือง อิลลิกัน มิซามิสตะวันออก ประเทศฟิลิปปินส์ สถิติการชก 28 ครั้ง ชนะ 12 (น็อค 4) เสมอ 5 แพ้ 11
กัง คึมยอง
กัง คึมยอง (; ) นักมวยสากลชาวเกาหลีใต้ เกิดเมื่อ 4 สิงหาคม พ.ศ. 2515 ที่เมืองยุงอัน ประเทศเกาหลีใต้ สถิติการชก 13 ครั้ง ชนะ 10 (น็อค 3) แพ้ 3
นา จี-โฮ
นา จี-โฮ (; ) นักมวยสากลชาวเกาหลีใต้ สถิติการชก 4 ครั้ง ชนะ 2 (น็อค 1) แพ้ 2
มาร์เต็น กาซังเก
มาร์เต็น กาซังเก ( Marten Kasangke) นักมวยสากลชาวอินโดนีเซีย สถิติการชก 6 ครั้ง ชนะ 3 แพ้ 3 
สถิติการชกครั้งแรกของคาร์ซังเกที่บันทึกใน Boxrec.com คือขึ้นชิงแชมป์ OPBF รุ่นซูเปอร์แบนตัมเวทเมื่อ 16 กันยายน พ.ศ. 2529 แพ้น็อค ประยูรศักดิ์ เมืองสุรินทร์ ยก 11 ที่ อินโดนีเซีย จากนั้นขึ้นชกชนะอีกสองครั้ง แล้วจึงชิงแชมป์อินโดนีเซียรุ้นเฟเธอร์เวทเมื่อ 16 มกราคม พ.ศ. 2531 ปรากฏว่าเป็นฝ่ายแพ้น็อค โนเซ ลักมัน ยก 9 ไม่ได้แชมป์ คาร์ซังเกขึ้นชกชนะอีกครั้ง ก่อนจะชิงแชมป์อินโดนีเซียกับลักมันเป็นการมืออีกครั้ง เมื่อ 12 กรกฎาคม พ.ศ. 2532 ปรากฏว่าเป็นฝ่ายแพ้น็อคอีกในยกที่ 5 จึงแขวนนวมไป
ลูกเป็ดขี้เหร่
ลูกเป็ดขี้เหร่ (; ) เป็นนิทานเรื่องสั้นของฮันส์ คริสเตียน แอนเดอร์เซน ตีพิมพ์ครั้งแรกเมื่อ ค.ศ. 1843 เป็นภาษาเดนมาร์ก ในหนังสือชื่อ "Nye Eventyr. Første Bind. Første Samling. 1844" เนื้อเรื่องกล่าวถึงลูกเป็ดตัวหนึ่งที่มีหน้าตาขี้ริ้วแตกต่างจากเพื่อนๆ จนถูกรังเกียจและกีดกันออกจากฝูง เมื่อลูกเป็ดโตขึ้นจึงพบว่าตัวเองไม่ใช่เป็ด แต่เป็นหงส์สีขาว ที่มีรูปร่างงดงามกว่าใครๆ
เรื่องลูกเป็ดขี้เหร่นี้เป็นผลงานแต่งของฮันส์ คริสเตียน แอนเดอร์เซน โดยนำมาจากประสบการณ์ส่วนตัวของเขาเอง ไม่ได้ดัดแปลงมาจากเรื่องแต่งของผู้อื่นเหมือนเรื่องอื่นๆ และเป็นนิทานเรื่องหนึ่งของเขาที่ได้รับความนิยมมากที่สุด ถูกนำไปถ่ายทอดเป็นภาพยนตร์แอนิเมชันโดยวอลต์ ดิสนีย์ ในปี 1931 และ 1939 ในปี 2006 ถูกนำไปสร้างเป็นภาพยนตร์แอนิเมชันเรื่องยาว เรื่อง "The Ugly Duckling and Me!" (ชื่อไทย ลูกเป็ดขี้เหร่อั๊กลี่กะพ่อหนูผีแรทโซ่)
ภาษาลิซานา เดนี
ภาษาลิซานา เดนี (Lishana Deni) เป็นภาษาอราเมอิกสมัยใหม่ของชาวยิว จุดเริ่มต้นของภาษาอยู่ที่เมืองซาโคและบริเวณใกล้เคียงในอิรัก ปัจจุบันผู้พูดส่วนใหญ่อยู่ในเยรูซาเลม ภาษานี้เขียนด้วยอักษรฮีบรู
ภาษานี้เข้าใจกันได้กับสำเนียงของชาวยิวอื่นๆได้น้อย แต่เข้าใจกันได้กับภาษาอราเมอิกใหม่สำเนียงของชาวคริสต์ในบริเวณนั้นๆโดยยเฉพาะภาษาอราเมอิกใหม่คัลเดียแต่เข้าใจกันได้กับภาษาอราเมอิกใหม่อัสซีเรียได้น้อย บางครั้งเรียกภาษานี้ว่าภาษาตาร์คุม เพราะใช้ในการแปลไบเบิลจากภาษาฮีบรูไปเป็นภาษาอราเมอิกซึ่งเรียกว่าคาร์คุม
ความสับสนวุ่นวายช่วงสงครามโลกครั้งที่ 1 และการก่อตั้งรัฐอิสราเอลทำให้ชาวยิวในเคอร์ดิสถานอพยพไปสู่เยรูซาเลม ภาษาลิซานา เดนีในหมู่คนรุ่นใหม่ถูกแทนที่ด้วยภาษาฮีบรู เหลือผู้พูดภาษานี้อยู่ราว 8,000 คน ทั้งหมดอายุมากกว่า 50 ปี จัดเป็นภาษาที่ใกล้ตาย
สนามกีฬามารากานัง
สนามกีฬามารากานัง () หรือชื่ออย่างเป็นทางการว่า สนามกีฬานักหนังสือพิมพ์มารีอู ฟิลยู () เป็นสนามฟุตบอลในเมืองรีโอเดจาเนโร ประเทศบราซิล เป็นสนามกีฬาแห่งชาติของบราซิล ถือเป็นหนึ่งในสนามฟุตบอลที่ใหญ่ที่สุดในโลก โดยชื่อของสนามนั้นมาจากชื่อย่านมารากานังที่อยู่โดยรอบ สนามมารากานังเป็นสนามเหย้าของสโมสรฟุตบอล 4 สโมสร ได้แก่ ฟลาเมงกู (Flamengo), บอตาโฟกู (Botafogo), ฟลูมีเนงซี (Fluminense) และวัสกู ดา กามา (Vasco da Gama)
เริ่มก่อสร้างเมื่อวันที่ 2 สิงหาคม ค.ศ. 1948 เปิดใช้งานอย่างเป็นทางการเมื่อวันที่ 16 มิถุนายน ค.ศ. 1950 เพื่อใช้ในการแข่งขันฟุตบอลโลก 1950 โดยใช้ในพิธีเปิดและปิด (โดยนัดเปิดสนามมีผู้เข้าชมมากถึง 199,854 คน นับว่ามากที่สุดในโลกเท่าที่เคยมีการบันทึกสถิติมา) โดยมีความจุเริ่มต้น 200,000 คน แต่ภายหลังได้ลดลงเนื่องจากการปรับปรุงให้มีการติดตั้งที่นั่ง โดยปัจจุบันมีความจุ 73,916 ที่นั่ง เนื่องจากมีเหตุการณ์อัฒจรรย์ถล่มเมื่อปี ค.ศ. 1992 ทำให้มีผู้เสียชีวิต 3 คน และถ้ารวมที่ยืนด้วยจะจุได้ 103,022 คน
มารากานังเป็นสนามหนึ่งในการแข่งขันฟุตบอลโลก 2014 และในรอบรอบชิงชนะเลิศ และเป็นสนามในการแข่งขันฟุตบอลรอบชิงชนะเลิศในโอลิมปิกฤดูร้อน 2016 และเป็นสถานที่จัดพิธีเปิดและปิดโอลิมปิกครั้งเดียวกันนี้
รายละเอียดสนามกีฬา
นวพล ภูวดล
นวพล ภูวดล หรือมีชื่อจริงว่า นวพงศ์ จันทร์เพ็งลิ้มโอชา เกิดเมื่อวันที่ 4 ตุลาคม พ.ศ. 2525 จบการศึกษาจากโรงเรียน ภ.ป.ร. ราชวิทยาลัย ในพระบรมราชูปถัมภ์( King's College ) แล้วไปศึกษาที่คณะนิเทศศาสตร์ มหาวิทยาลัยรังสิต และ มหาวิทยาลัยรามคำแหง คณะรัฐศาสตร์การปกครอง เข้าสู่วงการบันเทิง จากการประกวด ดัชชี่บอยแอนด์เกิร์ล ปี 2000 พ.ศ. 2543 ได้ตำแหน่งเป็นดัชชี่บอย ร่วมกับ ยุ้ย - จีรนันท์ มะโนแจ่ม ในฐานะดัชชี่เกิร์ล เป็นนักแสดงชาวไทย มีผลงานละครเรื่องแรกทางช่อง 7 คือ ขุมทรัพย์แม่น้ำแคว แสดงคู่กับบัณฑิตา ฐานวิเศษ
แจ็กกับต้นถั่ววิเศษ
"แจ็กกับต้นถั่ววิเศษ" () เป็นเทพปกรณัมอังกฤษ ปรากฏครั้งแรกเมื่อปี 1734 ในชื่อ "เดอะสตอรีออฟแจ็กสปริกกินส์แอนด์ดิเอนแชนเต็ดบีนส์" (The Story of Jack Spriggins and the Enchanted Bean; "เรื่องราวของแจ็ก สปริกกินส์ กับต้นถั่วมนตรา") ต่อมาในปี 1807 เบนจามิน ทาบาร์ต (Benjamin Tabart) ดัดแปลงเป็นนิยายสอนศีลธรรมชื่อ "เดอะฮิสตอรีออฟแจ็กแอนด์เดอะบีน-สตอล์ก" (The History of Jack and the Bean-Stalk; "ความเป็นไปของแจ็กกับต้นถั่ว") แล้วมาได้รับความนิยมเมื่อเฮนรี โคล (Henry Cole) ดัดแปลงแล้วลงไว้ในหนังสือชุด "เดอะโฮมเทรเชอรี" (The Home Treasury; สมบัติประจำบ้าน) เมื่อปี 1842 ภายหลัง โจเซฟ จาค็อบส์ (Joseph Jacobs) เขียนใหม่แล้วลงไว้ในหนังสือชุด "อิงลิชแฟรีเทลส์" (English Fairy Tales; "เทพปกรณัมอังกฤษ") เมื่อปี 1890 ฉบับของจาค็อบส์นั้นเป็นที่เผยแพร่มากที่สุดในปัจจุบัน และเชื่อกันว่า มีเนื้อหาใกล้เคียงกับเรื่องเล่าขานดั้งเดิมมากกว่าฉบับของทาบาร์ต เพราะฉบับจาค็อบส์ไม่เน้นศีลธรรมเหมือนฉบับทาบาร์ต
แจ็กกับต้นถั่ววิเศษนี้เป็นเรื่องยอดนิยมที่สุดในบรรดานิทานเรื่องแจ็กทั้งหลายซึ่งประกอบด้วยตัวละครชื่อเดียวกันและมีลักษณะคล้ายคลึงกัน
ศตวรรษ ดุลยวิจิตร
ศตวรรษ ดุลยวิจิตร เกิดเมื่อวันที่ 8 เมษายน พ.ศ. 2512 เป็นนักแสดงชาวไทย มีบ้านเกิดอยู่ที่จังหวัดลำพูน จบการศึกษาจากวิทยาลัยเทคนิคภาคพายัพ จังหวัดเชียงใหม่ เข้าวงการโดยการประกวดโดมอนแมน ได้รับตำแหน่งรองชนะเลิศ เข้าสู่วงการแสดง กับละครเรื่องแรกในบทรับเชิญในละคร "ปริศนาของเวตาล" มีผลงานสร้างชื่อคือละครเรื่อง "ตำรับรัก" โดยมักแสดงคู่กับ รชนีกร พันธุ์มณี จนเสมือนเป็นพระนางคู่กัน
ชีวิตส่วนตัวเคยอยู่กินกับนักแสดงสาวรุ่นเดียวกัน กัญญารัตน์ บ่อสันเทียะ มีบุตรชายด้วยกันทั้งหมด 2 คน แต่ต่อมาได้เลิกรากัน การได้แสดง ละครโทรทัศน์เรื่อง "ฟ้าใหม่" ทางช่อง 7 ในปี พ.ศ. 2547 ในบท เจ้าฟ้าเอกทัศน์ ได้รับการกล่าวขานว่าแสดงได้สมบทบาท และหลังจากนั้นก็มักจะได้รับบทเป็นตัวประกอบกับตัวร้ายจนถึงปัจจุบันนี้
ปัจจุบัน อยู่กินภรรยาคนปัจจุบัน โรสณานี เศรษฐสิริน ทั้งคู่มีลูกชาย-หญิงด้วยกันอย่างละคน
สถาพร นาควิไลโรจน์
สถาพร นาควิไลโรจน์ มีชื่อเล่นว่า ถา เกิดเมื่อวันที่ 16 มกราคม พ.ศ. 2508 ที่จังหวัดชลบุรี เป็นนักแสดงชาวไทย ศึกษาในระดับมัธยมศึกษาที่โรงเรียนสิงห์สมุทร และจบการศึกษาปริญญาตรีจากคณะนิเทศศาสตร์ มหาวิทยาลัยกรุงเทพ
เป็นโดมอนแมนคนแรกของประเทศไทย (ปี ค.ศ. 1986) หลังจากนั้นได้ถ่ายแบบลงนิตยสารหลายฉบับ จนมาได้มีผลงานการแสดงเรื่องแรกจาก ภาพยนตร์เรื่อง "มันเป็นอย่างนี้ได้ยังไง" แสดงร่วมกับรัชนี ศิระเลิศ มีผลงานแสดงละครหลายเรื่องอย่าง อย่างละคร "ปัญญาชนก้นครัว", "ช่อปาริชาต", "สี่แผ่นดิน", "นาคราช", "ในฝัน", "มายา", "แชมม์ชีวิต", "วงศาคณาญาติ", "ปราบพยศ", "โก๋ตี๋กี๋หมวย", "ดงดอกเหมย", "อีพริ้งคนเริงเมือง", "เรือนนพเก้า", "ขมิ้นกับปูน", และ "คลื่นชีวิต" เป็นต้น
นอกจากนี้แล้วยังเป็นนักร้อง ออกผลงานอัลบั้มกับค่ายเอสพี ศุภมิตร มีผลงานอัลบั้มที่ชื่อ "ต่อไปนี้" และ "ได้เสีย" นอกจากนั้นยังเป็นผู้จัดละครและผู้กำกับละคร เรื่องแรกคือ เรื่อง "ผีเสื้อและดอกไม้"
เพ็ญ พิสุทธิ์
เพ็ญพิสุทธิ์ คงสมุทร เป็นที่รู้จักในชื่อ เพ็ญ พิสุทธิ์ (19 พฤศจิกายน พ.ศ. 2507) เป็นนักแสดงชาวไทยชาวนครราชสีมา มีพี่น้อง 3 คน เป็นบุตรของพ.อ.ฉลาด และนางฉวีวรรณ คงสมุทร เข้าสู่วงการบันเทิงด้วยการถ่ายแบบนิตยสารวัยรุ่นและมีงานโฆษณาหลายชิ้น ก่อนเข้าสู่วงการภาพยนตร์ มีผลงานเรื่องแรกคือ ซึมน้อยหน่อยกะล่อนมากหน่อย พร้อมทั้งร้องเพลงประกอบภาพยนตร์ชื่อ "ตัดใจไม่ลง" ซึ่งได้รับความนิยมในสมัยนั้น ต่อด้วยภาพยนตร์เรื่อง ปลื้ม ซึ่งเป็นภาคสอง และยังมีผลงานเรื่องอื่นๆ อีกมากมาย ต่อมาได้พลิกบทบาทจากนางเอกใสๆ เป็นบทดราม่าในภาพยนตร์เรื่อง "เหยื่อ" ทำให้เธอได้รับการเสนอชื่อเข้าชิงรางวัลตุ๊กตาทองสมทบหญิง แต่พ่ายให้อภิรดี ภวภูตานนท์ จาก "ภุมรีสีทอง"
เพ็ญ พิสุทธิ์สมรสกับวินิจ เลิศรัตนชัย และมีลูกสาวสองคนเป็นนักกีฬาขี่ม้าทีมชาติไทยชื่อสายลับ เลิศรัตนชัย และเสียงซอ เลิศรัตนชัย
พาเมลา แอนเดอร์สัน
พาเมลา เดนิส แอนเดอร์สัน ()เกิดวันที่ 1 กรกฎาคม พ.ศ. 2510 นางแบบและนักแสดงชาวคะเนเดียน-อเมริกัน อดีตนางแบบหน้ากลางของนิตยสารเพลย์บอย ฉบับเดือนกุมภาพันธ์ 1990 มีชื่อเสียงเป็นที่รู้จักจากบทบาทการแสดงในซีรีส์ "Baywatch" (1992–1997), "Home Improvement" (1991–1993) และ "V.I.P." (1998–2002)
พาเมลา แอนเดอร์สันเกิดที่รัฐบริติชโคลัมเบีย มีเชื้อสายฟินแลนด์และรัสเซีย เธอได้รับสัญชาติอเมริกันหลังจากการสมรสกับ ทอมมี ลี มือกลองสมาชิกผู้ก่อตั้งวงดนตรีฮาร์ดร็อก มอตลีย์ครู ต่อมาต่อได้แต่งงานใหม่กับ คิด ร็อก แร็ปเปอร์ชาวอเมริกัน
ภัสสร บุณยเกียรติ
ภัสสร เหลียวรักวงศ์ หรือ ภัสสร บุณยเกียรติ (8 กุมภาพันธ์ พ.ศ. 2512) ประกวดนางสาวไทยได้รางวัลขวัญใจช่างภาพนางสาวไทยปี 2531และได้เป็นตัวแทนสาวไทยไปประกวดนางงามนานาชาติ ปี 1988 ที่ญี่ปุ่นได้รางวัลขวัญใจช่างภาพ เมื่อเธอก้าวลงมาจากเวทีนางงาม สู่การเป็นนักแสดงภาพยนตร์และละครหลายเรื่อง แต่งานที่โด่งดังสุดขีด ทำให้ชาวบ้านเรียกฮันนี่ได้สนิทปาก ก็เห็นจะเป็นงานเพลงชุดแรกในชีวิตในมาดนางเสือสาว ที่ตั้งชื่ออัลบั้มยืดยาวมากกว่าอัลบั้มเพลงยุคนั้น "ดวงตาข้างขวาของฉันคล้ายเป็นเนื้อเยื่อพิเศษ" ภายใต้สังกัด "คีตาเรคคอร์ด" แม้ว่าประสบการณ์การเป็นนักร้องยังอยู่ในระดับที่ยังไม่ถึงที่สุด แต่ตัวเพลงต่างๆ ก็สามารถวางภาพลักษณ์ของเธอได้ดีสมน้ำสมเนื้อไม่น่าเกลียด แต่ที่ยิ่งรักและยิ่งเกลียดที่สุดก็คือ การแสดงคอนเสิร์ตครั้งใหญ่ของเธอ ที่ชาวบ้านเรียกว่า "คอนเสิร์ตเรทอาร์" จนเป็นที่วิพากษ์วิจารณ์จากหลายๆ ฝ่าย ถึงขั้นมีการจัดอภิปรายและเสวนาเกี่ยวกับความแรงของเธอตามสถาบันชั้นนำต่างๆ เรียกว่าเธอสมเป็นเสือปืนไวจริงๆ ความแรงของงานเพ
ลงชุดแรกที่ขายดีมาก บวกกับกระแส จนมีต้องเพิ่มปกพิเศษ "ไม่อยากจะบอกว่าดวงตาข้างซ้ายของฉันก็มีเนื้อเยื่อพิเศษ" ตามออกมาด้วยการเอาบทเพลง "เสือ" มารีมิกซ์ดนตรีใหม่ให้คึกคักกว่าเดิม ฮันนี่ประสบความสำเร็จสูงสุดในช่วงสั้น ๆ เมื่อจู่ๆ เธอทิ้งงานเพลงชุดที่ 2 ที่จะต่อยอดให้เธอกลายเป็นซุปเปอร์สตาร์ ซึ่งทางทีมงานได้เตรียมชื่ออัลบั้มไว้แล้วว่า "น้ำผึ้งร้อนดั่งไฟ ใครโดนมันหลอมละลายทันที" และได้บันทึกเสียงเพลง "จูบสุดท้าย" ที่เป็นซิงเกิ้ลแรกเอาไวเรียบร้อย แต่ฮันนี่ทิ้งทุกอย่าง เพื่อไปใช้ชีวิตครอบครัว และต่อมาในปี 2539 ฮันนี่กกลับมาร้องเพลงอีกครั้งในชุด "ไม่กัดหรอก" โดยภาพลักษณ์ยังยึดคอนเซปท์เดิม แต่ด้วยวัยที่เพิ่มขึ้นจึงสวนทางกับภาพเซ็กซี่ในแบบเก่า จึงทำให้เธอต้องถอยหลัง และกลับไปตั้งหลักกับงานแสดงเป็นงานหลัก
ด้านบทบาทการแสดง เริ่มแสดงละครโทรทัศน์เรื่อง ช่อปาริชาต ทางช่อง 7 สี และแสดงภาพยนตร์เรื่อง นักเลง และ แม่เบี้ย ในปี พ.ศ. 2532 จนได้รับรางวัลตุ๊กตาทอง 2 ตัวในปีเดียวกันคือ สาขาผู้แสดงนำหญิงยอดเยี่ยม จากเรื่อง แม่เบี้ย และรางวัลดาวรุ่งหญิงยอดเยี่ยมจากเรื่อง นักเลง
ฮันนี่จบจากเซ็นต์โยเซฟแล้วเข้าเรียนต่อที่พระนครธุรกิจ ก้าวเข้าสู่วงการบันเทิงด้วยหลากหลายบทบาททั้งแสดงภาพยนตร์ และถ่ายแบบ ในภาพลักษณ์ที่เน้นความเซ็กซี่ ชีวิตส่วนตัวสมรสกับธีรพงษ์ เหลียวรักวงศ์ ช่างภาพนู้ด มีบุตรชาย 1 คน ชื่อ อินทัช เหลียวรักวงศ์ ปัจจุบันได้เป็นนักแสดงแล้ว จากนั้นหายจากวงการไปพักใหญ่ จนกลับมาแสดงละครให้กับช่องต่าง ๆ อีกครั้ง โดยในปี 2550 ได้รับรางวัล ok!award : sexy foever จากนิตยสาร ok!
คอนเสิร์ต
สิวะ แตรสังข์
สิวะ แตรสังข์ หรือ ศิวะ แตรสังข์ เป็นอดีตนักร้อง นักแสดงชาวไทยที่มีชื่อเสียงในอดีต เกิดเมื่อปี พ.ศ. 2507 ที่อำเภอโพธิ์ทอง จังหวัดอ่างทอง มีผลงานในวงการบันเทิงครั้งแรกด้วยการออกอัลบั้มกับวงฟ้าใหม่ในปี พ.ศ. 2530 อัลบั้มนี้จะมีเพลงประกอบละครเรื่องทองเนื้อเก้า ต่อมาได้ร้องเพลง "กว่าจะรู้เดียงสา" ที่ประกอบละครโทรทัศน์ในชื่อเดียวกัน ซึ่งแสดงคู่กับมาช่า วัฒนพานิช ในปี พ.ศ. 2531 และมีผลงานอัลบั้มแรกที่โด่งดังคือ "ยังเงี้ยะ.. สิวะ"
หลังจากมีผลงานในวงการบันเทิงน้อยลง หลังจากไปโชว์ตัวร้องเพลงที่ประเทศญี่ปุ่นแล้ว ก็ได้สร่างซางานในวงการบันเทิงไปโดยปริยาย หลังจากนั้นได้ประกอบธุรกิจกับครอบครัว คือ การขายคอมพิวเตอร์ แต่หลังจากประสบปัญหาเศรษฐกิจ ก็ต้องปิดกิจการลง หันไปทำธุรกิจส่วนตัวเกี่ยวกับการพิมพ์โฆษณาจำพวก แผ่นพับ หรือโบชัว และป้ายบรรจุภัณฑ์ ปัจจุบันบวชเป็นพระภิกษุ โดยใช้ชื่อว่า พระสิวะ อาวุธปัญโญอภิชโย ได้บวชศึกษาพระธรรมที่ วัดถ้ำวัวแดง จ.ชัยภูมิ เป็นระยะเวลา 6 พรรษา และ วัดโคกพุทรา อ.โพธิ์ทอง จ.อ่างทอง ,
"สิวะ กับวง ฟ้าใหม่
"คนอย่างฉัน (พ.ศ. 2530)
"ยังเงี้ยะ... สิวะ (พ.ศ. 2531)
"เรื่องมันเล็กน้อย (พ.ศ. 2532)
"เช็คบิลซะ (พ.ศ. 2532)
ปลาแกง
ปลาแกง (; ) เป็นปลาน้ำจืดชนิดหนึ่ง อยู่ในวงศ์ปลาตะเพียน (Cyprinidae) มีรูปร่างคล้ายปลานวลจันทร์น้ำจืด ("C. microlepis") และปลานวลจันทร์เทศ ("C. cirrhosus") ซึ่งอยู่ในสกุลเดียวกัน มีส่วนท้องที่ป่องออก เกล็ดเล็กละเอียดมีสีเงินอมเทา ตาเล็ก ส่วนหัวมีขนาดเล็ก ปากเล็กหนาอยู่สุดปลายสุดของส่วนหัว ครีบหางเว้าลึก มีจุดกลมสีดำที่โคนครีบหาง
ขนาดโตเต็มที่ประมาณ 55 เซนติเมตร กระจายพันธุ์ตั้งแต่ประเทศจีนจนถึงไต้หวัน และเวียดนาม, กัมพูชา, ลาวและประเทศไทย พบในภาคกลาง ภาคเหนือ และบางส่วนของภาคใต้
หากินโดยและเล็มตะไคร่น้ำและอินทรีย์สารตามพื้นท้องน้ำ โดยที่ปลาชนิดนี้นิยมรับประทานเป็นปลาเศรษฐกิจด้วยการรับประทานด้วยการปรุงสด เนื่องจากเนื้อมีรสชาติดี ในภาษาอีสานจะเรียกว่า "ปลาพอนดำ" และในภาษาเหนือจะเรียกว่า "ปลาลูกแกง" ส่วนในภาษาจีนเรียกว่า "ลิ่นฮื้อ" หรีอ "ตูลิ่นฮื้อ" (鲮)
เค็นตาโร ยาบูกิ
เค็นตาโร ยาบูกิ (; เกิด 4 กุมภาพันธ์ พ.ศ. 2523) เป็นนักเขียนการ์ตูนชาวญี่ปุ่น เป็นผู้ที่คอยแนะนำ ทาเกชิ โอบาตะ ผู้วาดเรื่อง "เดธโน้ต" และ "ฮิคารุเซียนโกะ" (ปัจจุบันวาดภาพเรื่อง "วัยซนคนการ์ตูน")
เค็นตาโร ยาบูกิ เป็นที่รู้จักในผลงานเรื่อง "แบล็คแคท" ที่ลงพิมพ์ใน "โชเน็นจัมป์" มีทั้งหมด 20 เล่ม และมีลิขสิทธิ์ในไทยโดย สยามอินเตอร์คอมิกส์ เค็นตาโร ยาบูกิ วาดภาพเรื่อง "ทูเลิฟรู" ซึ่งแต่งเรื่องโดย ซาคิ ฮาเซมิ ลงใน "โชเน็นจัมป์" เช่นกัน มีทั้งหมด 18 เล่มจบ เค็นตาโร ยาบูกิ วาดเรื่อง "Mayoi Neko Overrun!" จากนิยายแต่งโดย โทโมฮิโระ มัทสึ ลงใน "จัมป์สแควร์"
มหาวัสตุ
มหาวัสตุอวทาน หรือ มหาวัสตุ (มหาวสฺตุ หมายถึง เหตุการณ์ครั้งสำคัญ หรือ เรื่องที่ยิ่งใหญ่) เป็นคัมภีร์ที่มีความสำคัญสูงสุดคัมภีร์หนึ่งในพุทธศาสนาภาษาสันสกฤต มีข้อความระบุในนิทานคาถาว่า มหาวัสตุเป็นพระวินัยปิฎกของนิกายโลโกตตรวาท (นิกายย่อยของสำนักมหาสังฆิกะ ซึ่งรุ่งเรืองในมัธยมประเทศของอินเดีย) แต่โดยสัดส่วนแล้ว มีเนื้อหาของคัมภีร์มีความเกี่ยวข้องกับพระวินัยที่เป็นเรื่องสิกขาบทของพระสงฆ์ไม่มากนัก ส่วนใหญ่จะเป็นงานประพันธ์ประเภทชาดกและอวทาน และยังสอดแทรกเรื่องเกี่ยวกับคติชนวิทยา ศีลธรรม และการเมืองการปกครอง เป็นต้น
คัมภีร์มหาวัสตุอวทานนี้แต่งขึ้นเมื่อใด ไม่ปรากฏการระบุไว้เป็นลายลักษณ์อักษร แต่คะเนจากหลักฐานทางประวัติศาสตร์ ทำให้สันนิษฐานว่า น่าจะแต่งขึ้นในราวพุทธศตวรรษที่ 8 และเพิ่มเติมอีกหลายครั้งจนถึงพุทธศตวรรษที่ 9 แต่ต้นฉบับเดิมของคัมภีร์คงจะสูญหายไปนานแล้ว เหลือแต่ฉบับที่พบในประเทศเนปาล เอมิล เซนาร์ต (Émile Senart) ผู้เชี่ยวชาญภาษาสันสกฤตชาวฝรั่งเศสได้ตรวจชำระ ทำเชิงอรรถ และจัดพิมพ์เป็น 3 เล่ม ระหว่าง พ.ศ. 2425 - 2440
ต่อมา เจ. เจ. โจนส์ (J.J. Jones) ผู้เชี่ยวชาญภาษาสันสกฤตชาวอังกฤษ ได้นำฉบับที่เซนาร์ตตรวจชำระนั้นมาแปลจากภาษาสันสกฤต เป็นภาษาอังกฤษ แล้วตีพิมพ์ ระหว่าง พ.ศ. 2493 - 2499
ในฉบับภาษาไทยนั้น รศ.ดร.สำเนียง เลื่อมใส ได้แปลจากต้นฉบับภาษาสันสกฤต อักษรเทวนาครีซึ่งพิมพ์เผยแพร่ในอินเดีย ทั้ง 3 เล่ม และมูลนิธิสันสกฤตศึกษาในพระราชูปถัมภ์สมเด็จพระเทพรัตนราชสุดาฯ สยามบรมราชกุุมารี ได้จัดพิมพ์มหาวัสตุอวทาน เล่ม 1 เมื่อ พ.ศ. 2553 มหาวัสตุอวทาน เล่ม 2 เมื่อ พ.ศ. 2557 และมหาวัสตุอวทาน เล่ม 3 เมื่อ พ.ศ. 2561 ตามลำดับ
ภาษาที่ใช้ในคัมภีร์มหาวัสตุอวทานนี้ เป็นภาษาสันสกฤตผสม (Hybrid Sanskrit) ซึ่งมีความแตกต่างจากภาษาสันสกฤตสมัยพระเวท และภาษาสันสกฤตแบบแผน โดยเป็นภาษาที่ใช้เฉพาะในการเขียนหลักธรรมและเรื่องราวทางพระพุทธศาสนานิกายต่างๆ ที่แตกแขนงมาจากสำนักมหาสังฆิกะ เช่น นิกายสรวาสติวาท นิกายโลโกตตรวาท เป็นต้น
การประพันธ์นั้น มีการพรรรณนาด้วยร้อยแก้วเป็นส่วนใหญ่ สลับด้วยคาถา ซึ่งเป็นร้อยกรองบ้าง
เนื้อหาโดยรวมของมหาวัสตุอวทานคือ ประวัติของพระพุทธเจ้า ทั้งในอดีต ปัจจุบัน และอนาคต โดยแบ่งเป็น 3 ส่วนอย่างชัดเจน คือ
ส่วนที่ 1. ว่าด้วยเหตุการณ์ในอดีตกาลอันไกลโพ้นของพระพุทธแจ้า และพระโพธิสัตว์ในสมัยพระพุทธเจ้าที่มีพระนามว่า ทีปังกร และพระพุทธเจ้าองค์อื่นๆ อีกหลายพระองค์ มีฉากสวรรค์เล่าถึงพระโพธิสัตว์ขณะประทับบนสวรรค์ชั้นดุสิต และเสด็จลงสู่ครรภ์ของพระนางมายา
ส่วนที่ 2. ว่าด้วยการอุบัติของพระโพธิสัตว์ การอภิเษกสมรส การสละชีวิตทางโลก และเสด็จออกจากพระราชวัง เพื่อแสดงหาทางหลุดพ้น รวมทั้งการเผชิญหน้ากับพญามาร และตรัสรู้สัจธรรมอันสูงสุดภายใต้ร่มโพธิ์
ส่วนที่ 3. เนื้อหามีความสัมพันธ์กับคัมภีร์มหาวรรค ในพระวินัยปิฎกฉบับภาษาบาลี โดยเฉพาะเรื่องเหตุแห่งการบัญญัติพระวินัย และเรื่องการบรรพชาพระอัครสาวก การประกาศศาสนา
รูปแบบโดยรวมของคัมภีร์อาจแบ่งได้เป็น 4 กลุ่ม ดังนี้
กลุ่มที่ 1. พุทธประวัติและพุทธกิจ ตั้งแต่พระโพธิสัตว์เสด็จจากสวรรค์ชั้นดุสิตลงมาประสูติ เสด็จออกผนวช ตรัสรู้ และเผยแพร่พระศาสนา
กลุ่มที่ 2. ชาดก เป็นเรื่องในอดีตชาติของพระพุทธเจ้า
กลุ่มที่ 3. อวทาน เป็นเรื่องของพระสาวก และผู้เลื่อมใสต่อพระพุทธเจ้าทั้งในอดีตและปัจจุบัน
กลุ่มที่ 4. สูตรและไวยากรณ์ เป็นพระธรรมเทศนาที่แสดงแก่บุคคลต่างๆ รวมทั้งการอธิบายขยายความ
รักอมตะของชายท่องเวลา
รักอมตะของชายท่องเวลา () เป็นภาพยนตร์ในปี ค.ศ. 2009 สร้างมาจากบทประพันธ์ขายดีของออเดรย์ นิฟเฟเนกเกอร์ในปี ค.ศ. 2003 เรื่อง "The Time Traveler's Wife" กำกับโดยโรเบิร์ต ชเวนต์เก นำแสดงโดยอีริก บานา รับบทเป็น เฮนรี เดอแทมเบิล บรรณารักษ์ชาวชิคาโกผู้มีความผิดปกติทางพันธุกรรมที่ทำให้เขาเดินทางข้ามเวลาโดยกำหนดไม่ได้ โดยเขาสร้างความสัมพันธ์กับคนรัก แคลร์ ที่นำแสดงโดยราเชล แม็กอดัมส์ เฮนรีกับแคลร์ประสบปัญหาไม่สามารถมีลูกด้วยกันได้ เพราะทารกในครรภ์ที่ได้รับถ่ายทอดพันธุกรรมมาจากเฮนรี ก็มีความสามารถเดินทางข้ามเวลาได้เช่นกัน และแท้งหลายครั้งก่อนจะถึงกำหนดคลอด
ภาพยนตร์เริ่มถ่ายทำในเดือนกันยายน ค.ศ. 2007 เพื่อออกฉายในฤดูใบไม้ร่วงปี 2008 แต่ก็เลื่อนออกฉายไปโดยไม่มีประกาศอย่างเป็นทางการจากสตูดิโอ ซึ่งต่อมาแม็กอดัมส์ออกมาบอกภายหลังว่าสาเหตุการเลื่อนฉายเนื่องจากการถ่ายฉากเพิ่มเติม จนสถานที่ถ่ายตามฤดูกาลมีความเหมาะสมกับการถ่ายทำ และบานาต้องรอให้ผมยาวเพิ่มขึ้นหลังจากถ่ายทำภาพยนตร์เรื่อง "Star Trek". ภาพยนตร์ออกฉายในโรงภาพยนตร์เมื่อวันที่ 14 สิงหาคม ค.ศ. 2009
ปลากาแดง
ปลากาแดง ปลาน้ำจืดขนาดเล็กชนิดหนึ่ง มีชื่อวิทยาศาสตร์ว่า "Epalzeorhynchos frenatum" อยู่ในวงศ์ปลาตะเพียน (Cyprinidae) 
มีรูปร่างคล้ายปลาทรงเครื่อง ("E. bicolor") และปลากา ("Labeo chrysophekadion") ซึ่งอยู่ในวงศ์เดียวกัน แต่ว่ามีรูปร่างที่เพรียวยาวกว่า สีลำตัวเป็นสีน้ำตาลแดงไม่คล้ำเหมือนปลาทรงเครื่องและปลากา ครีบเป็นสีแดงหรือสีส้มอมเหลือง ด้านข้างหัวทั้งสองข้างมีแถบสีดำพาดจากปลายปากมาถึงตา โคนหางมีจุดสีดำหนึ่งจุด ปากขนาดเล็ก ริมฝีปากบนงองุ้มกว่าริมฝีปากล่าง มีหนวดสั้น ๆ 1 คู่ ขนาดโตเต็มที่ประมาณ 10-15 เซนติเมตร มีอายุได้ถึง 4-6 ปี
พบกระจายอยู่ในภาคกลางของประเทศไทย เช่น แม่น้ำเจ้าพระยา, แม่น้ำแม่กลอง ในภาคเหนือและอีสานพบที่ แม่น้ำโขง ในต่างประเทศพบได้ถึงอินโดนีเซีย
นิยมเลี้ยงเป็นปลาสวยงามเช่นเดียวกับปลาทรงเครื่องและปลากา แต่ปลากาแดงนั้นเลี้ยงง่ายกว่า อัตราการรอดตายก็มากกว่าปลาทรงเครื่อง เป็นปลาที่มีนิสัยสงบ สามารถเลี้ยงรวมกับปลาชนิดอื่นได้เป็นอย่างดี และนิยมอย่างมากในปลาที่สีกลายเป็นปลาเผือก
ปลากาแดง ยังมีชื่อเรียกต่างออกไป เช่น "ปลานวลจันทร์" ในภาษาอีสานเรียกว่า "ปลาสร้อยหลอด" หรือ "ปลาสร้อยดอกงิ้ว"
ดูโอ ลอง
ตั้วหลง (; ; ) เป็นตัวละครจากเกม "เดอะคิงออฟไฟท์เตอร์ส" ซึ่งปรากฏตัวครั้งแรกใน "เดอะคิงออฟไฟท์เตอร์ส 2003" และกลับมาอีกครั้งใน "เดอะคิงออฟไฟท์เตอร์ส XIII" โดยอยู่ร่วมทีมเดียวกันกับ "อลิซาเบธ บลังทอร์ช" และ "เสินอู่"
ดูโอ ลอง เป็นสมาชิกของทีมนักสังหารจอมโจรบิน หรือในชื่อของฮิโซคุ (; ) ซึ่งเป็นตระกูลในญี่ปุ่น และพี่น้องร่วมสายเลือดเดียวกันซึ่งมีชื่อว่า เสี่ยว หลง ซึ่งเป็นลูกของผู้นำประจำตระกูล เขารู้ดีว่าจะต้องดำรงตำแหน่งเจ้าชายเนื่องจากเป็นพี่คนโตสุด เขาได้ออกจากหมู่บ้านตั้งแต่เยาว์วัยเพื่อฝึกฝนศิลปะการต่อสู้ของเขาให้สมบูรณ์แบบ
หลังจากการทรยศบิดาของเขาซึ่งมีชื่อว่ารอน การได้รับการยอมรับว่าเป็นสมาชิกของตระกูลได้รับการปฏิเสธทั้งยังถูกตราหน้าว่าเป็นคนทรยศต่อบิดา ความหวังในการตามล่าคนทรยศลดถอยลง เขาหันไปเสพสุขจากการรับจ้างเป็นมือสังหาร ก่อนที่แอช คริมสันจะปรากฏตัวขึ้นอย่างลึกลับและสร้างความคุ้นเคยต่อกัน ภายหลังจากที่แอช, ดูโอ ลอง และเชน วูพบกันแล้ว พวกเขาเริ่มมีความชอบคอพอกัน และเป็นมิตรต่อกันในภายหลัง ทั้งยังเห็นชอบกับการเข้าร่วมการแข่งขันในปี 2003 ร่วมกัน แต่แล้วเขาก็ได้หายตัวไปเมื่อเขารู้สึกเสมือนว่ามีรอนซึ่งเป็นบิดาของตนรออยู่ตรงหน้า และภายหลังจากการค้นพบวัตถุประสงค์ที่แท้จริงของแอชแล้ว เขาก็หันไปร่วมทีมกับอลิซาเบธ บลังทอร์ช และเบนนิมารุ เพื่อรอการลงโทษอดีตเพื่อนร่วมทีมของเขาแทน และเก่งกาจ
บิลลี โอเชียน
บิลลี โอเชียน () หรือชื่อเกิดว่า เลสลี เซบาสเทียน ชาลส์ () เกิดเมื่อวันที่ 21 มกราคม ค.ศ. 1950 ที่ไฟซาแบด ตรินิแดด เป็นนักร้องผู้ชนะรางวัลแกรมมี่ชาวอังกฤษ ในแนวเพลงริธึมแอนด์บลูส์ผสมกับป็อป โด่งดังในช่วงคริสต์ทศวรรษ 1970 และ 1980 หลังจากที่เขาใช้เวลา 7 ปีในการประสบความสำเร็จบนชาร์ตท็อป 20 ในสหราชอาณาจักร เขาก็มีซิงเกิลประสบความสำเร็จข้ามมหาสมุทรแอตแลนติกไปในสหรัฐอเมริกา มีอันดับ 1 บนชาร์ตอเมริกัน 3 เพลง
ทาคาโอะ อิเคดะ
ทาคาโอะ อิเคดะ () หรือทาคาโอะ ชูวัฒนะ นักมวยสากลชาวญี่ปุ่น เกิดเมื่อ 6 ตุลาคม พ.ศ. 2512 ที่มิยาซากิ ประเทศญี่ปุ่น สถิติการชก 34 ครั้ง ชนะ 22 (น็อค 7) เสมอ 1 แพ้ 11
อิเคดะเป็นนักมวยสากลชาวญี่ปุ่นคนหนึ่งที่เดินทางมาชกมวยสากลช่วงท้ายๆของอาชีพนักมวยในเมืองไทยที่ค่ายชูวัฒนะ อิเคดะเข้ามาชกในเมืองไทยครั้งแรกเมื่อ พ.ศ. 2543 ชนะคะแนน เชี่ยวชาญ ทองสาวิตย์ จากนั้นอิเคดะ ขึ้นชกกับนักมวยสากลชาวไทยอีกหลายคนเช่น เกียรติทักษิณ เกียรตินวลจันทร์ ทอง จ๊อกกี้ยิม เอกรัฐ 13 เหรียญทาวเวอร์ นภาพล เกียรติศักดิ์โชคชัยจนกระทั่งชิงแชมป์ PABA แพ้น็อค สมศักดิ์ ศิษย์ชัชวาลย์จึงไม่ได้ขึ้นชกอีกเลย
เจฟฟรีย์ มูนิกา
เจฟฟรีย์ มูนิกา (Geoffrey Munika) นักมวยสากลชาวเคนยา เกิดเมื่อ 28 กรกฎาคม พ.ศ. 2517 สถิติการชก 36 ครั้ง ชนะ 19 (น็อค 10) เสมอ 2 แพ้ 14
อคติ
อคติ แปลว่า ไม่ควรถึง หมายถึงไม่ควรประพฤติ ในศาสนาพุทธที่มีพระพุทธเจ้าเป็นศาสดาใช้ในความหมายว่าลำเอียง มี 4 คือ ฉันทาคติ โทสาคติ ภยาคติ โมหาคติ
เป็นธรรมของผู้เป็นผู้ใหญ่ควรยึดถือ ส่วนผู้ปฏิบัติธรรมสามารถใช้ในการพิจารณาสรรพสิ่ง ว่าเราเห็นผิดวิปลาสจากความเป็นจริงของสิ่งทั้งปวง เป็นเพราะอคติทั้ง 4
ต่อสิ่งทั้งปวง
วัลเตร์ อูโก โรดรีเกซ
วัลเตร์ อูโก โรดรีเกซ () นักมวยสากลชาวอาร์เจนตินา เกิดเมื่อ 14 มีนาคม พ.ศ. 2511 ที่กรุงบูเอโนสไอเรส ประเทศอาร์เจนตินา สถิติการชก 67 ครั้ง ชนะ 44 (น็อก 12) เสมอ 4 แพ้ 19
กุสตาโบ ฟาเบียน กูเอโย
กุสตาโบ ฟาเบียน กูเอโย () นักมวยสากลชาวอาร์เจนตินา เกิดเมื่อ 24 เมษายน พ.ศ. 2514 ที่กรุงบูเอโนสไอเรส ประเทศอาร์เจนตินา สถิติการชก 46 ครั้ง ชนะ 23 (น็อก 12) เสมอ 2 แพ้ 21
เบรฟฮาร์ท วีรบุรุษหัวใจมหากาฬ
วีรบุรุษหัวใจมหากาฬ()เป็นภาพยนตร์ชีวประวัติ-ดราม่า กำกับภาพยนตร์โดยเมล กิบสันออกฉายในวันที่24 พฤษภาคม 1995 ภาพยนตร์บอกเล่าเรื่องราวของวิลเลียม วอลเลซอัศวินชาวสกอตแลนด์ที่ปลุกระดมชาวสกอตแลนด์ให้ปลดตนเองออกจากการเป็นเมืองขึ้นของอังกฤษซึ่งมีพระเจ้าเอ็ดเวิร์ดที่ 1 แห่งอังกฤษเป็นผู้ปกครอง ณ ขณะนั้น วอลเลซปลุกระดมชาวสกอตแลนด์จำนวนมากและตั้งกองทัพขึ้นเพื่อต่อสู้กับกองทัพอังกฤษที่มีจำนวนมากกว่ามาก ภาพยนตร์มีเนื้อหาที่อิงประวัติศาสตร์จึงมีส่วนที่ไม่ถูกต้องและบิดเบือนจากความเป็นจริงอยู่มาก 
ภาพยนตร์ออกฉายพร้อมเสียงชื่นชมและคำวิจารณ์ในทางบวก ถึงอย่างนั้นก็มีคำวิจารณ์ในทางลบอยู่บ้างเช่นความรุนแรง ความยาวของภาพยนตร์ และเนื้อหาที่บิดเบือนไปจากความจริง แต่ถึงกระนั้นก็ยังสามารถคว้ารางวัลที่ยิ่งใหญ่เป็นอันดับต้นๆ มาครองได้ถึง 5 รางวัล คือ
อีกทั้งยังมีภาพยนตร์อีกหลายๆเรื่องนำไปเป็นแรงบันดาลใจในการสร้างอีกด้วย เช่น Gladiator, Troy เป็นต้น
เจ้าชายโฮดง
องค์ชายโฮดง เป็นพระราชโอรสในพระเจ้าแดมูซินกับองค์หญิงยอนแห่งพูยอ เนื่องจากพระเจ้าแดมูซินทรงยกทัพไปยึดอาณาจักรพูยอและทรงสังหารพระเจ้าแทโซแห่งพูยอกษัตริย์องค์ใหม่ ซึ่งเป็นพระราชโอรสในพระเจ้ากึมวาแห่งพูยอ ทำให้พูยอกลายเป็นส่วนหนึ่งของโกคูรยอ
ในปี ค.ศ. 22 พระเจ้าแดมูซินทรงหลงรักองค์หญิงยอนซึ่งเป็นองค์หญิงของอาณาจักรพูยอ และประสูติพระโอรส คือ องค์ชายโฮดง แต่องค์หญิงยอนสิ้นพระชนม์ไปก่อน องค์ชายโฮดงจึงอยู่ในความดูแลขององค์หญิงเซยูและองค์หญิงยอรังซึ่งเป็นน้องสาวของพระเจ้าแดมูซิน และพระองค์นี้ได้เป็นตำนานความรักที่ยิ่งยิ่งใหญ่ของเกาหลีขึ้น ความรักระหว่างคนสามคน คือ องค์ชายโฮดงแห่งโกคูรยอ และ องค์หญิงจามยองและองค์หญิงลาฮีแห่งอาณาจักรนังนัง พระองค์สิ้นพระชนม์ในปี ค.ศ. 44 ตรงกับปี พ.ศ. 587องค์ชายสิ้นพระชนม์ในปีเดียวกับองค์หญิงจามยอง
สหรัฐอาหรับ
สหรัฐอาหรับ (; ) เป็นสมาพันธรัฐที่เกิดจากการรวมตัวของสหสาธารณรัฐอาหรับกับเยเมนเหนือ เป็นระยะเวลาสั้น ๆ ตั้งแต่ ค.ศ. 1958 ถึง ค.ศ. 1961
สหสาธารณรัฐอาหรับแต่เดิมเป็นรัฐอธิปไตยที่รวมตัวขึ้นเป็นสหภาพระหว่างอียิปต์กับซีเรียเมื่อ ค.ศ. 1958 ซึ่งในปีเดียวกันนี้ ราชอาณาจักรมุตาวัคคิไลต์เยเมน (เรียกโดยย่อว่า "เยเมนเหนือ") ได้ลงนามข้อตกลงเรื่องการป้องกันประเทศกับอียิปต์มาก่อนแล้ว จึงเข้าร่วมด้วยความสัมพันธ์แบบหลวม ๆ และเปลี่ยนชื่อใหม่เป็น "สหรัฐอาหรับ" อย่างไรก็ดี เยเมนเหนือยังคงมีสถานภาพเป็นรัฐอธิปไตยอิสระ ไม่เหมือนกับประเทศสมาชิกอื่น นั่นคือเยเมนเหนือยังรักษาสมาชิกภาพในสหประชาชาติและแบ่งแยกสถานทูตตลอดระยะเวลาการเป็นสมาพันธรัฐ
แต่ไม่ว่าจะเป็นสหภาพหรือสมาพันธรัฐ บทบาทของการรวมกลุ่มคือการเป็นสื่อกลางของอุดมการณ์รวมกลุ่มอาหรับ (pan-Arabism) และแนวคิดชาตินิยม ไม่ได้รับการเติมเต็มซึ่งกันและกัน สหรัฐอาหรับจึงแยกตัวใน ค.ศ. 1961
ธงชาติกัวเตมาลา
ธงชาติกัวเตมาลา มีลักษณะเป็นธงรูปสี่เหลี่ยมผืนผ้า กว้าง 5 ส่วน ยาว 8 ส่วน ภายในแบ่งเป็นสามแถบตามแนวตั้ง แต่ละแถบกว้างเท่ากัน แถบนอกทั้งสองแถบเป็นสีฟ้าอ่อน แถบกลางเป็นสีขาว การวางแถบสีธงเช่นนี้ก็เพื่อสะท้อนถึงลักษณะทางกายภาพของประเทศ ซึ่งเป็นแผ่นดินที่ขนาบด้วยมหาสมุทร 2 แห่ง ได้แก่ มหาสมุทรแปซิฟิก และทะเลแคริบเบียนซึ่งเป็นส่วนหนึ่งของมหาสมุทรแอตแลนติก นอกจากนี้สีฟ้ายังหมายถึงท้องฟ้าเหนือแผ่นดินกัวเตมาลา ส่วนสีขาวนั้นก็หมายถึงสันติภาพและความบริสุทธิ์
ที่กลางแถบสีขาวของธงนั้นมีรูปตราแผ่นดินของกัวเตมาลา อันประกอบด้วยรูปนก Resplendent Quetzal ซึ่งเป็นนกประจำชาติของกัวเตมาลาและเป็นสัญลักษณ์แห่งเสรีภาพ จับอยู่บนม้วนกระดาษระบุวันที่กัวเตมาลาประกาศเอกราชจากสเปน (วันที่ 15 พฤศจิกายน ค.ศ. 1821) เบื้องหลังม้วนกระดาษมีรูปปืนเล็กยาวสองกระบอกไขว้กัน หมายถึงเจตจำนงอันแรงกล้าที่ชาวกัวเตมาลาจะปกป้องตนเองให้ได้ในยามที่จำเป็น พร้อมทั้งรูปดาบสองเล่มไขว้ซึ่งหมายถึงเกียรติยศ เบื้องล่างล้อมด้วยช่อลอเรลอันเป็นสัญลักษณ์แห่งชัยชนะ
ธงดังกล่าวนี้ใช้เป็นธงชาติสำหรับรัฐบาลและกองทัพ หากเป็นธงดังกล่าวซึ่งไม่มีรูปตราแผ่นดินจะใช้เป็นธงชาติสำหรับพลเรือนโดยทั่วไป
ธงชาติกัวเตมาลาดังที่เห็นอยู่ในปัจจุบันนี้ เริ่มใช้อย่างเป็นทางการมานับตั้งแต่วันที่ 17 สิงหาคม ค.ศ. 1871 อันเป็นเวลา 20 ปีให้หลังจากการแยกตัวจากสหพันธ์สาธารณรัฐอเมริกากลางและได้มีการเปลี่ยนแปลงธงชาติมาหลายคราวอันเนื่องมาจากปัญหาความวุ่นวายทางการเมืองภายในประเทศ
สนามสถาบันการพลศึกษา วิทยาเขตชลบุรี
สนามสถาบันการพลศึกษา วิทยาเขตชลบุรี เป็นสนามกีฬาอเนกประสงค์ มีความจุประมาณ 11,000 คน ตั้งอยู่ภายในสถาบันการพลศึกษา วิทยาเขตชลบุรี อำเภอเมืองชลบุรี จังหวัดชลบุรี ในปี พ.ศ. 2553 ใช้เป็นสนามเหย้าของสโมสรฟุตบอลชลบุรี เอฟซี ปัจจุบันเป็นสนามเหย้าของสโมสรฟุตบอลพานทอง เอฟซี
ในปี พ.ศ. 2554 สโมสรฟุตบอลพัทยายูไนเต็ดและสโมสรฟุตบอลราชนาวีได้ใช้ขอเช่าสนามเป็นสนามเหย้าในขณะที่มีการปรับปรุงสนามของตนเองจนแล้วเสร็จ
ปี พ.ศ. 2555 สโมสรฟุตบอลอินทรีเพื่อนตำรวจ เข้ามาใช้สนามเนื่องจากสนามเมนสเตเดี้ยมของตนถูกน้ำท่วมในช่วงปลายปี พ.ศ. 2554 จึงย้ายมาที่สนามแห่งนี้เป็นการชั่วคราว
ประถมาภรณ์ รัตนภักดี
ประถมาภรณ์ รัตนภักดี (ชื่อเล่น : อ้อม) เป็นนักแสดงชาวไทย ผู้ประกาศข่าวทางช่อง 7 และ นักพากย์การ์ตูน มีผลงานการพากย์ที่โด่งดังคือ พากย์เป็นตัวละคร จ้า จ๊ะทิงจา ในอนิเมะเรื่องสุดสาคร จากค่าย ดีด้า และเป็นที่รู้จักจากการแสดงละครจักร ๆ วงศ์ ๆ
ประถมาภรณ์ รัตนภักดี หรือ อ้อม เกิดเมื่อวันที่ 9 กันยายน พ.ศ. 2525 เป็นชาวกรุงเทพมหานคร บิดาชื่อ นายประกอบ รัตนภักดี และมารดาชื่อ นางพรพรรณ รัตนภักดี
อ้อมเป็นนักแสดงสถานีโทรทัศน์สีกองทัพบกช่อง 7 และดีด้า วิดีโอ โปรดักชั่น โด่งดังและเป็นที่รู้จักจากการแสดงละครจักร ๆ วงศ์ ๆ ไม่ว่าจะเป็นเรื่อง พระสุธน มโนห์รา , สี่ยอดกุมาร , วงษ์สวรรค์ , เทพสามฤดู , กุลาแสนสวย , บัวแก้ว จักรกรด , สังข์ทอง , ตุ๊กตาทอง , เจ้าหญิงพิกุลทอง , มนต์นาคราช เป็นต้น ด้านงานพากย์การ์ตูนเธอเป็นที่รู้จักจากการพากย์การ์ตูนอนิเมะเรื่อง สุดสาคร พากย์เสียง จ้า จ๊ะทิงจา
ชีวิตส่วนตัว สมรสกับพศิน ศรีธรรม (ต้าร์) นักแสดงร่วมสังกัด โดยทั้งคู่คบหากันมานานถึง 9 ปี หลังพบรักกันจากการร่วมงานละครพื้นบ้านเรื่อง "บัวแก้วจักรกรด" เมื่อปี 2549 โดยทั้งคู่ได้เข้าพิธีหมั้นและแต่งงาน ณ โรงแรมเซ็นทารา แกรนด์ แอท เซ็นทรัลพลาซ่าลาดพร้าว ท่ามกลางแขกผู้ใหญ่และคนในวงการบันเทิง อาทิ โม อามีนา, เมย์ บัณฑิตา, แม๊กกี้ อาภา, กัสจัง จีร่า, เบนซ์ ปุญญาพร, แก้ม กวินตรา, มิกค์ ทองระย้า, เซฟ สเตฟานี่ และอีกมากมาย ที่มาร่วมแสดงความยินดี เมื่อช่วงบ่ายวันที่ 9 กรกฎาคม พ.ศ. 2559
การศึกษา
ธงชาติฮอนดูรัส
ธงชาติฮอนดูรัส ได้มีการประกาศใช้อย่างเป็นทางการเมื่อวันที่ 9 มกราคม ค.ศ. 1866 โดยมีรูปแบบที่อิงตามธงของสหพันธ์สาธารณรัฐอเมริกากลาง ทั้งนี้ ฮอนดูรัสได้เข้าร่วมเป็นเครือรัฐสหพันธ์สาธารณรัฐอเมริกากลางของในปี ค.ศ. 1823 และได้ยอมรับเอาธงของสหพันธรัฐเป็นสัญลักษณ์ ต่อมาในปี ค.ศ. 1866 หลังการแยกตัวจากสหพันธรัฐได้ 23 ปี จึงได้มีการแก้ไขลักษณะธงใหม่ โดยคงแถบสีธงของธงชาติสหพันธ์สาธารณรัฐอเมริกากลางเดิมไว้ แต่เปลี่ยนเอารูปตราของสหพันธรัฐออก และใช้รูปดาวห้าแฉกสีฟ้า 5 ดวงแทน เพื่อเป็นเครื่องหมายรำลึกถึงรัฐผู้ก่อตั้งอดีตสหพันธ์สาธารณรัฐอเมริกากลาง
รายละเอียดธงชาติฮอนดูรัส ประกอบด้วยแถบสามแถบแนวนอน ความกว้างเท่ากัน เรียงกันเป็นรูปสี่เหลี่ยมผืนผ้า สัดส่วนโดยรวมกว้าง 1 ส่วน ยาว 2 ส่วน สอบแถบบนเป็นสีฟ้า หมายถึงมหาสมุทรแปซิฟิกและทะเลแคริบเบียน แถบกลางสีขาวหมายถึงผืนแผ่นดินซึ่งคั่นกลางทะเลและมหาสมุทรทั้งสอง รวมทั้งยังหมายถึงสันติภาพและความเจริญรุ่งเรืองแห่งประชาชน กลางแถบขาวมีรูปดาวห้าแฉกสีฟ้าทั้งห้าดวงเรียงแถวเป็นรูปกากบาททแยง เป็นสัญลักษณ์รัฐชาติทั้งห้ารัฐที่ร่วมกันก่อตั้งสหพันธรัฐอเมริกากลางในอดีต อันได้แก่ คอสตาริกา กัวเตมาลา นิการากัว ฮอนดูรัส เอลซัลวาดอร์ และแสดงถึงความหวังว่าในอนาคตรัฐชาติทั้ง 5 รัฐนี้อาจมีโอกาสกลับมารวมกันเป็นหนึ่งอีกครั้ง
เรือของพลเรือนและรัฐบาลฮอนดูรัสจะชักธงชาติเป็นเครื่องหมายสำคัญประจำเรือ ส่วนเรือรบในบังคับของกองทัพเรือฮอนดูรัสจะชักธงนาวีขึ้นเป็นสัญลักษณ์ โดยธงดังกล่าวมีลักษณะคล้ายธงชาติ แต่เปลี่ยนเครื่องหมายกลางธงเป็นรูปตราแผ่นดินมีแถวโค้งของดาว 5 ดวงอยู่เบื้องล่าง
สหพันธ์สาธารณรัฐอเมริกากลาง
สหพันธ์สาธารณรัฐอเมริกากลาง () หรือที่รู้จักกันในชื่อ สหมณฑลแห่งอเมริกากลาง () ในปีแรกแห่งการก่อตั้ง เป็นชื่อของรัฐอธิปไตยแห่งหนึ่งในอดีตในทวีปอเมริกาเหนือ ซึ่งจัดการปกครองด้วยระบอบสาธารณรัฐประชาธิปไตยระหว่าง ค.ศ. 1823 - 1840 ดินแดนของรัฐแห่งนี้ประกอบด้วยดินแดนที่เป็นประเทศคอสตาริกา กัวเตมาลา นิการากัว ฮอนดูรัส เอลซัลวาดอร์ และรัฐเชียปัสของประเทศเม็กซิโกปัจจุบัน
สำหรับชื่อประเทศนั้น ในตราแผ่นดินของประเทศนี้ได้อ้างอิงถึงชื่อประเทศของตนในช่วง ค.ศ. 1823 - 1824 ในภาษาสเปนว่า "Provincias Unidas del Centro de América" (สหมณฑลแห่งอเมริกากลาง) อย่างไรก็ตาม หลังปี 1824 ชื่อของประเทศที่ปรากฏในรัฐธรรมนูญ ธงชาติ และตราแผ่นดิน ได้เปลี่ยนมาเป็น "República Federal de Centroamérica / Centro América" (สหพันธ์สาธารณรัฐอเมริกากลาง) ในบางคราวมักมีการอ้างอิงถึงประเทศนี้ในภาษาอังกฤษอ้างไม่ถูกต้องว่า "United States of Central America" (สหรัฐอเมริกากลาง)
สนามฟุตบอลเทพหัสดิน
สนามเทพหัสดิน () เป็นสนามกีฬากลางแจ้ง ตั้งอยู่ด้านข้างสนามกีฬาแห่งชาติ มีลู่วิ่งจัดการแข่งขันกรีฑา ใช้ฝึกซ้อมกรีฑาและกีฬาทั่วไป ความจุ 6,378 ที่นั่ง เป็นเก้าอี้ทั้งหมด ตั้งชื่อเพื่อเป็นเกียรติแก่เจ้าพระยาธรรมศักดิ์มนตรี หรือ สนั่น เทพหัสดิน ณ อยุธยา
สนามเทพหัสดิน เป็นสนามเหย้าชั่วคราวของ สโมสรฟุตบอล บีอีซี เทโรศาสน เนื่องจากสนามหนองจอก อยู่ในระหว่างการปรับปรุง 
สนามเทพหัสดินใช้เป็นสนามฟุตบอล จัดกีฬาระดับประเทศและระดับเอเชียรองจากสนามศุภลาศัย
สุรัตนา คล่องตระกูล
สุรัตนา คล่องตระกูล (ชื่อเล่น: หน่อย, ชื่อจริง สุรัตนา ข้องตระกูล ต่อมาเปลี่ยนเป็น สุรัตนา คล่องตระกูล) เกิดเมื่อวันที่ 21 สิงหาคม พ.ศ. 2506 เป็นนักแสดงชาวไทย ศึกษาที่พาณิชดรุณพิทยา ห้วยขวาง เข้าสู่วงการตั้งแต่อายุ 19 ปี ด้วยการเป็นนางแบบโฆษณา ยาสีฟันคอลเกต จากนั้นถูกทาบทามมาแสดงละครหลายเรื่อง สำหรับละครเรื่องแรก คือแว่วเสียงซอ ในปี 2529 ค่ายดาราวิดีโอ รับบทนางเอกคู่กับ โกวิท วัฒนกุล และต่อมาผู้กำกับ รุจน์ รณภพ ได้ให้ทาง คุณแดง สุรางค์ เปรมปรีดิ์ ทาบทามมาแสดงภาพยนตร์ เรื่องไฟเสน่หา รับบทเป็นภรรยาคู่กับ แซม ยุรนันท์ ภมรมนตรี
สนามทีโอที แจ้งวัฒนะ
สนามทีโอที สเตเดียม เป็นสนามกีฬาฟุตบอล ของทีมทีโอที เอสซี มีความจุประมาณ 5,439 คน ตั้งอยู่ที่ แขวงทุ่งสองห้อง เขตหลักสี่ กรุงเทพมหานคร ประเทศไทย ก่อสร้างขึ้นในปี พ.ศ. 2553
ลีโอสเตเดียม
ลีโอ สเตเดียม เป็นสนามฟุตบอลเหย้าของ สโมสรฟุตบอลบีจี ปทุม ยูไนเต็ด มีความจุทั้งหมด 13,000 ที่นั่ง พื้นสนามเป็นสนามฟุตบอลหญ้าจริง ตั้งอยู่ที่ จังหวัดปทุมธานี
ธงชาติสหพันธรัฐอินเดียตะวันตก
สหพันธรัฐอินเดียตะวันตก เป็นอดีตรัฐอธิปไตยในภูมิภาคแคริบเบียน ซึ่งดำรงอยู่ระหว่าง พ.ศ. 2501 - พ.ศ. 2505 ธงชาติของประเทศนี้มีลักษณะเป็นธงสี่เหลี่ยมผืนผ้าพื้นสีน้ำเงิน กว้าง 1 ส่วน ยาว 2 ส่วน ในพื้นธงมีริ้วคดสีขาวพาดตามแนวนอน ตรงกลางธงนั้นมีรูปวงกลมสีเหลืองทอง ความกว้างเท่ากับระยะขอบนอกสุดของริ้วคดสีขาวสองริ้วตอนใน รูปสัญลักษณ์ดังกล่าวนี้หมายถึงทะเลแคริบเบียนและดวงอาทิตย์ทีฉายแสงเหนือท้องทะเล ธงนี้ออกแบบโดย เอ็ดนา มาร์เลย์ (Edna Manley)
คำบรรยายลักษณะของธงอย่างเป็นทางการ ปรากฏในวารสาร West Indies Gazette ดังนี้
คำว่าสีฟ้า (blue) ในเอกสารดังกล่าวนั้นมิได้ระบุว่าเป็นสีฟ้าแบบใด แต่โดยทั่วไปมักหมายถึงสีฟ้าเข้มอย่างสีน้ำเงินในธงบลูเอนไซน์ (Blue Ensign) ของสหราชอาณาจักร สำเนาของภาพธงที่ยังคงหลงเหลืออยู่นั้นปรากฏว่าใช้สีฟ้าหลากหลายระดับทั้งสีอ่อนและสีแก่ ส่วนธงของกองทัพเรือ ใช้ธงเซนต์จอร์จ (ธงพื้นขาวมีรูปกากบาทแดง) มีรูปธงสหพันธรัฐที่มุมธงบนด้านคันธง เช่นเดียวกับธงราชนาวี
วันที่กำหนดให้ประดับธงชาติได้แก่วันที่ 3 มกราคม (วันที่ระลึกแห่งการชักธงชาติบริเตนและธงชาติสหพันธรัฐ) วันที่ 23 กุมภาพันธ์ (วันสหพันธรัฐ) และวันที่ 22 เมษายน (วันที่ระลึกการเปิดประชุมรัฐสภาสหพันธรัฐ) อาคารต่างๆ ซึ่งมีเสาธงสองเสาจะต้องชักธงชาติสหราชอาณาจักรและธงชาติสหพันธรัฐไว้ร่วมกันในวันที่ระลึกและวันสหพันธรัฐ โดยธงชาติสหราชอาณาจักรจะต้องอยู่ทางด้านซ้ายเมื่อผู้ดูหันหน้าเข้าหาอาคาร สำหรับอาคารที่มีเสาธงเสาเดียวจะชักเพียงแต่ธงชาติสหราชอาณาจักรในวันที่ระลึกและวันสหพันธรัฐ
ร็อคแมน X (หนังสือการ์ตูน)
ร็อคแมน X เป็นหนังสือการ์ตูนที่วาดและเขียนโดยโยชิฮิโระ อิวาโมโตะ ซึ่งได้นำตัวละครจากเกมซีรีส์ ร็อคแมน X ซีรีส์ มาทำในรูปแบบหนังสือการ์ตูนโดยถูกเขียนในเนื้อหาของเกม ร็อคแมน X จนถึง ร็อคแมน X4 ได้เริ่มตีพิมพ์างนิตยสารคอมมิค บอมบอม ในเครือสำนักพิมพ์โคดันฉะ เริ่มตีพิมพ์เมื่อปี ค.ศ. 1994 จนถึง ค.ศ. 1998
ในประเทศไทยผู้ที่ได้รับลิขสิทธิ์ในการผลิตและจำหน่ายโดยสำนักพิมพ์บงกช พับลิชชิ่งซึ่งตีพิมพ์ทางนิตยสารซูเปอร์บอม (ช่วงปี 2538 ถึง 2541) และ บอมพาวเวอร์ทู (ในปี 2542)สมาชิกอิเรกูลาร์ฮันเตอร์ระดับ B
อินเดียตะวันตก (แก้ความกำกวม)
อินเดียตะวันตกอาจหมายถึง